
De  Taciti  dicendi  genere  cum  permulti  scripserint,  tamen 
in  eo  vehementer  errant,  quod  una  eademque  ratione  omnia  eius 
scripta  recensent  neque  in  describendo  eius  dicendi  genere 
diversa  temporum  spatia  statuunt.  Qua  in  re  accuratius  in- 
quirenti  haec  denique  exsistet  sententia,  iusto  plus  historica  eius 
opera  sola  respici,  quae  quamquam  absolutissima  esse  satis  con- 
stat,  tameu  accurata  totius  scribendi  generis  imago  ex  iis  de- 
scribi  non  poterit,  nisi  adhibitis  in  comparationem  etiam  priori- 
bus  libris,  inprimis  quaestione  de  studiorum  eius  ratione  insti- 
tuta,  quae  minime  historica  erant,  imo  vero  tota  rhetorica.  Ita- 
que  de  Taciti  studiis  rketoricis  scripturus  non  modo  ad  nni- 
versam  eius  scribendi  ratiouem  rite  explicandam  me  quaedam 
collaturum  esse  spero,  verum  etiam  illis  satisfacturum,  qui  scripta 
historica  prae  ceteris  fovent.  Tum  enini  etiam  orationes,  quas 
differre  aliquantum  ab  historico  in  quo  leguntur  contextu  notum 
est,  vel  optime  explicari  poterunt,  si  ad  rhetorica  scriptoris 
studia  referuntur.  Orationum  autem  quod  modo  primorum  VI 
annaliuni  librorum  exempla  hoc  loco  recensere  conaturus  sum, 
tironis  primitiis  veniam  fore  spero. 

Ac  primum  quidem  si  quaeritur,  quibus  usus  praeceptoribus 
quaque  ab  illis  doctrina  imbutus  sit,  inprimis  quatenus  rheto- 
ricae  arti  operani  dederit,  de  his  rebus  certi  nihil  memoriae 
proditum  est?  si  quidem  de  auctore  dialogi  de  oratoribus  adhuc 
dubitamus.  Sed  hanc  quaestionem  neque  denuo  movere  in 
animo  est  neque  ad  propositum  pertinet  tota  res,  ideoque  tutius 
videtur  demonstrare  quomodo  oratores  et  praeceptores,  quos 
enumerat  dialogus,  Taciti  fuerint  vel  praeceptores  vel  amici, 
etiamsi  ipse  hunc  libellum  non  scripsisse  videatur.  Huc  accedit 
quod  Plinio  cum  intima  familiaritate  tum  summa  aetatis  atque 
studiorum  similitudine  coniunctus,  ab  eiusdem  quoque  praecep- 
toribus,  quos  paulo  accuratius  novimus,  institutus  videtur.     Quae 

cum  ita  sint,   veri   simillimam  tamen    eius    studiorum   imaginem 
adumbrare  poterimus. 

Fuit  autem  proximum  temporis  spatium  postquam  libera 
respublica  periit  summis  publicae  vitae  mutationibus  memorabile : 
viderunt  enim  cives  pristinae  libertatis  specie  regiam  potestatem 
velatam,  unaque  cum  metu  ideo  simulatio  quaedam  perpetua 
animos  invasit.  Quod  in  literis  quoque  accidit.  Nam  paulo 
post  Ciceronis  poetarumque  qui  Augusto  imperante  vixerunt 
tenipora  praeclarissima  praeter  oratores  etiam  scriptores  rerum 
et  philosophi  a  sincera  ijla  dicendi  ratione  aberrantes  ostenta- 
tionem  et,  ut  ita  dicam,  simulationem  quandam  induxerunt. 
Neque  enim  uberior  iam  materia  fuit  oratoribus  splendor  rerum 
et  magnitudo  causarmn,  sicut  antea  in  libera  republica,  ubi 
etiam  iudiciorum  ratio  liberior  eloquentiae  vim  auxit,  cum  pu- 
blice  in  foro  agerentur  causae,  sed  metu  principum  vel  in 
secreto  agebantur  causae  vel  in  SQuatu  habebantur  orationes 
iimoxiae  vel  inani  disputatione  in  auditoriis  coiitroversiaruni 
exercebantur  ineptiae,  quarum  studium  nuper  celebratum  dicit 
Seneca  rhetor  ideoque  facile  esse  sibi  nosse  reni  post  se  natam. J) 
Itaque  diserti  illorum  temporum  homines  eausidici  et  advocati 
et  patroni  et  quidvis  potius  quani  oratores  vocabantur 2) ,  et 
hinc  etiam  ortam  putabimus  rhetoricae  ipsius  criminatione.m 
tamquam  vanae  improbaeque  artis,  quam  ipsi  equites  Roniani 
ut  Blandus  tamen  iam  docere  non  dedignabantur 3).  Qua  ra- 
tione  postquam  etiani  Cassius  Severus  orator4)  vetus  illud  ac 
sincerum  dicendi  genus  primus  omisit,  quia,  id  quod  propriuiii 
eius  temporis  est,  „cum  condicione  temporum  et  diversitate 
aurium  formam  quoque  et  speciem  orationis  mutandas"  censuerat, 
tum  etiam  sequeutes  oratores  pariter  a  Ciceronis  imagine  ab- 
errare  coeperunt,  ac  potissimum  Seneca  pliilosophus 5),  eius 
generis  prmeeps,  totus  abiit  in  hanc  viam,  cuius  in  eloquentia 
corrupta  pleraque  sunt  atque  eo  peraiciosissiiua  quod  abundant 
dulcibus  vitiis.  Tacitus  autem  illo  quidem  teuipore  natus  tameu 
eiusmodi  studiis  non  favebat  quippe  qui  praeceptoribus  gauderet 
iis,  qui  Ciceronis  exemplum  et  ipsi  sequebantur   et  reducere.  iii 


»)  Sen.  contr.  I,  pr.  13.    —    2)  Tac.  dial.  1.   —    f)  Sen.  conti•.  Π, 
pr.  5.    —     *)  DiaL  19.    Ann.  I,  72.    IV,  21.    efr.  Qiiiiit.  X.  1.  116,  - 
*)  Quint.  X,  1,  125  —  131. 


literas  studuere.  Fuerunt  autem  Iulius  Secundus,  Vipstanus 
Messala,  Curiatius  Maternus,  Quintilianus,  quorum  hunc  maxime 
impugnasse  scinms  perversa  aequalium  studia. 

Quintilianum  Tacito  fuisse  praeceptoreni  non  certo  rela- 
tum  leginms;  sed  Plinius  cuin  eum  sibivindicet  magistrum  unaque 
cuni  Tacito  se  in  eadem  studia  incubuisse  gaudeat l) ,  aperte 
etiam  nobis  qua  ratione  et  a  quo  Tacitus  eruditus  sit  confirmat. 
Iam  vero  Qumtilianus  discipulus  fuit  ipse  Doniitii  Afri2),  Iulii 
Africani3),  Trachali4),  Noniani5),  denique  aequalis  Iulii  Se- 
cutidi6).  Quorum  singuli  veteris  eloquentiae  erant  amantissimi 
ideoque  eiusdem  amorein  in  Quintiliano  excitasse  videntur  ita 
ut  postea  quoque  varias  eorum  virtutes  grato  animo  praedicet, 
sicuti  vires  Africani,  maturitatem  Afri,  sonum  Tracbali,  elegan- 
tiam  Secundi 7).  Rbetor  sane  erat  Quintilianus  isque  illo  qui- 
dem  tempore  longe  praestantissimus ,  quod  minime  vitio  ei  ver- 
temus  reputantes,  iu  rhetorica  tamquam  fundamento  tum  omne 
literaruni  studium  positum  fuisse;  neque  tamen  ceterorum  more 
in  declarnationibus  vanis  semper  versatus  neque  in  causis  ubi- 
que  auditus  est,  verum  maxima  ex  parte  iuvenum  praeceptor 
tam  fuit  clarus,  ut  Domitianus  sororis  suae  nepotes  ei  tradere 
educandos  non  dubitaret8).  Iam  qnibus  praeceptis  discipulos, 
in  his  Tacitum,  imbuerit  satis  apparet  ex  ipsius  libro  quem  de 
oratoria  institutione  scripsit.,  qui  eum  non  solum  eloquentiae 
sui  temporis  recte  mederi  studuisse,  sed  etiam  moribus  fuisse 
docet  sincerum,  probum,  honestum.  In  eloquentia  autem,  in- 
primis  in  iudicio  de  Seneca  lato9),  corruptum  et  omuibus  vitiis 
fractum  dicendi  genus  ad  severiora  iudicia  revocare  contendit, 
fecitque  illud  idem  veteres  commendando  Ciceronemque  tam- 
quam  exemplar  et  normam  eloquentiae  ponendo  10).  Nec  vitio 
ei  vertemus,  quod  ipse  interdum  parum  probando  usus  est  ser- 
mone,  iino  a  Ciceronis  exemplo  longe  interdum  alieno,  cum 
perversa  aequalium  eloquentia  eius  esset  momenti,  ut  etiam  qui 
eiusdem  errorem  intelligebant  tamen  sua  sponte  quodam  modo 
inviti  eam  sequerentur.     Quintiliannm  igitur  utpote  clarissimum 


*)  Plin.  ep.  II,  14,  9.  VI,  6,3.  —  2)  Quint.  X,  1,  118.  XII,  11,  3. 
Tac.  dial.  13  et  15.  Ann.  IV,  52.  XIV,  19.  —  3)  Quint.  X,  1,  118.  — 
*)  X,  1,  119.  —  5)  X,  1,  102.  —  e)  QuintX,  1, 120;  3,  12.  —  7)  Quint. 
XII,  10,  11.  —  8)  Quint.  IV,  prooem.  2.  —  9)  X,  1,  125.  —  10)  Quint. 
X,  1,  105—112.  V,  11.  VI,  3,  1.  XII,  1,  20;  10,  12  et  saepissime. 

eius  temporis  praeceptorem  iure  putabimus  longe  maximi  mo- 
menti  fuisse  in  Taciti  eloquentiae  studio  formando  et  inde  ab 
eius  doctrina  exstitisse  ei  veteris  eloquentiae  auiorem  dicemus. 
Recte  igitur  uberius  iam  pridem  expositum  est7  quid  Quintiliano 
debeat  Tacitus  in  dicendi  genere  exemplis  plurimis  allatis  x)y 
ideoque  hoc  loco  id  unum  addere  sufficiet,  discipulum  postea 
praeceptore  longe  superiorem  fuisse,  cum  non  solum  sna  sponte 
novum  eloquentiae  geims  sibi  coniparavisset,  sed  etiam  illnd 
quod  praeceptores  prae  se  tulerant  uihilominus  retinuisset  tum? 
cum  orationes  historiae  insereiet. 

Etiam  minorum  praeter  Quintilianum  usus  est  praeceptis 
et  consuetudine,  neque  infimum  ibi  locum  Nicetes  Sacerdos 
obtinuisse  videtur,  cuius  Plinius  se  perhibet  discipulum  et  ad 
quem  audiendum  cotidie  fere  ventitabat 2).  isicetes  autem  mul- 
tum  a  Quintiliano  differebat;  Smyruaeus  euim  origine  iam  sua 
sponte  ad  Asiani  generis  vitia  inclinabat  eaque  in  causis  et 
declamationibus  nou  modo  non  abiecit,  sed  eventu  motus  auxit 3). 
Cur  enim  deposuerit  orationis  ornameuta  illa,  impetum  verbo- 
rum  et  elationem  omniiio  orationis,  quibus  maxime  excellebat 4), 
cum  illa  Asiaticorum  non  rninus  quaui  Graecorum  et  Romano- 
rum  excitarent  admirationem,  solumque  apud  eum  diseipuli  non 
audiri  sed  audire  dicerentur  ? δ)  Qua  de  causa  tamen  niimis 
valuit  docendo,  discipulique  audiendo  tantummodo  et  ad  verbum 
praeceptorem  imitando  non  tantum  eius  praecepta  divtflgarunt, 
quantum  exercitationibus  factum  est  aliorum  perpetuis.  Itaque 
assectatorum  liumerus  neque  magiius  fuisse  videtur  neque  me- 
morabilis  prae  admirantium  mnltitudine.  Parum  etiam  lioneste 
nominatur  in  dialogo,  tainquaru  ab  Aeseliine  et  Demosthene 
lougius  absit  et  Ephesum  vel  Mytilenas  una  cum  reliquis  rlie- 
toribus  concentu  seliolasticoruni  et  clamoribus  quatiat6).  Quid 
autem  statuemus  iutuentes  illud  dicendi  genus,  quod  proprium 
fuisse  fertur  Nieetae,  et  speciem  eximiam,  quam  omnes  Taciti 
libri  prae  se  ferunt  comparantes  ?  Nonne  impetus  verborum 
utrumque    exornat    discipulumque    haud    mediocri    usum    prae- 

η  Liebert,  de  doctrina  Taciti,  p.  12—25.  —  -)  Plin.  ep.  VI,  6,  3.  — 
3)  Philostr.  vit.  soph.  I,  19,  1  (ed.  Kays.):  παραλαβών  την  επιστήμην 
ες  οτενυν  άπειλημμένην  εδωκεν  αντί,  παρόδους  πολλώ  λαμπρότερος 
ών  αντος  τ%  Σμύρνη  εόείματο.  —  4)  Senec.  suas.  III,  6  (ed.  Bursian.).  — 
5)  Id.  controv.  IX,  25,  23.  —  c)  Dial.  15. 


—     5    — 

ceptore  docet?  Nonne  si  dithyrambicum  quasi  colorem  ad- 
miramur  in  annalibus  historiisve,  eius  originem  illuc  referemus, 
quod  Nicetes  όιΰνραμβώόης  και  νπόβακχος  aequalibus  visus 
est  ? l)  Nonne  denique  Οεμνώς  ubique  dicens  Tacitus 2)  ipso 
vocabulo  prope  nobis  afFert  memoriam  Nicetae  μεγαλοφώνως 
dicentis3),  ita  ut  ipse  modo  meliorem  eloquentiae  Nicetae  par- 
tem  secutus  sit?  Atque  cum  de  hac  ipsa  quaestione  Haasio 
teste  exstet  libellus  „Τό  ύεμνόν  in  oratione  C.  Taciti  ad  Plin. 
II,  11  ex  Hennogenis  disciplina  expensum,  Vitemb.  1725",  cuius 
inspiciendi  milii  copia  facta  non  est,  iam  pridem  Taciti  elocu- 
tionem  ad  priorum  doctrinam  relatam  esse  videmus.  Iam  quo- 
niam  Nieetae  scripta  in  comparationem  vocare  non  possumus, 
ex  Hermogeiiis  doctrina  modo  annotandum  est,  secundam  eius 
ideam  quam  vocat  esse  μέγί&ος,  eiusque  partem  ΰεμνότητα; 
cuius  praescripta  cum  in  Taciti  elocutionem  onmino  quadrare 
videantur,  tamen  singula  inde  perspici  nequeunt,  quod  Graeci 
sermonis  exempla  sunt,  eaque  ad  vocabula,  literas,  syllabas 
accuratissime  elaborata. 4)  Itaque  priusquam  etiam  singulis 
exemplis  demonstraverimus,  quomodo  Taciti  gravitas  crescat 
per  totum  operum  ordinem,  nunc  omnino  eum  Nicetae  fuisse 
non  solum  discipulum  sed  etiam  in  ipso  dicendi  genere  asseclam 
statuemus. 

Quintilianus  igitur  et  Nicetes,  qui  praeceptores  eius  tem- 
poris  erant  praeclarissimi,  etiam  praeter  ceteros  Taciti  elo- 
quentiae  studium  ad  eam  quam  diximus  rationem  certe  ad- 
duxernnt;  doctrinam  vero  ad  vitae  utilitatem  dirigere  apud 
alios  didicit,  quos  in  dialogo  dicit  studiose  se  audivisse  in 
iudiciis  semperque  secutum  domi  et  in  publico. 5)  Sed  etiamsi 
a  quo  scriptus  sit  dialogus  in  incerto  adhuc  relinquamus,  tamen 
eorundem  virorum  cum  Tacito  consuetudinem  non  minus  con- 
firmare  poteriuuis,  quara  Quintiliani  ac  Nicetae  doctrinam.  Ipse 
enim  Quintiliaims  insignem  ex  eorum  numero  Iulium  Secundum 
his  ipsis  verbis  aequalem  atque  familiariter  a  se  amatum  dicit6), 
unde  aliter  de  eius  meritis  dicere,  atque  is  feeit,  qni  dialogum 
scripsit,    Quintiliani    discipulum    Tacitum    plane    non    potuisse 


»)  Philostr.  I,  19,  J.  —  η  Plin.  ep•.  II,  11,  17.  —  3)  Philostr.  I, 
21,  5.  —  ')  Cfr.  Volkmaniii  librum  „Hermagoras  oder  Elemente  der 
Rhetorik",  p.321.  §  54seqq.  —  5)  Dial.  2.  —  6)  Quint.  X,  3,  12. 

putabimus.  Iulius  Secundus  autem  Vespasiani  tempore  una 
cum  Quintiliano,  Vipstano,  Materno  occurrit  adversarius  recentio- 
ris  eloquentiae,  quod  munus  M.  Seneca  antea  susceperat.  Quam- 
quam  autem  iuvenem  eum  auctore  ac  suasore  in  eloquentiae 
studiis  usiim  esse  patruo  Iulio  Floro  audinms1),  porro  et  mirae 
facundiae  virum  dici  et  inter  celeberrima  fori  ingenia  referri  a 
compluribus  scriptoribus  invenimus  2),  tamen  de  eloqiientiae  eius 
genere  dissentire  paulum  sententiae  videntur.  Quae  eiimi  pri- 
mum  refert  Quintilianus  de  infinita  eius  cura,  ita  ut  per  tres 
olim  dies  materia  iam  dudum  collecta  frustra  cogitarit  de  ex- 
ordio,  ea  ita  improbasse  videtur,  ut  inde  nimiam  rerum  prae 
elocutione  negligentiam  ducat  et  laudationem  denique  addat 
paulo  frigidiorem  et  arte  quadam  quaesitara 3).  Contra  is  qui 
dialogimi  scripsit  et  semper  eum  secutus  arcana  semotae  di- 
ctionis  penitus  se  excepisse  dicit4),  Secuiido  nou  modo  prom- 
ptum  fuisse  ut  quidam  negabant  sermonem  confirmat,  sed  etiam 
purum  et  pressum  ac  profluentem  in  quantum  satis  erat.  Ac• 
cedit  quod  in  dialogo  partes  Secundo  tributae  sunt  iudicis5)  in 
disputatione  de  praestantia  veterum  aut  recentiorum  oratorum 
facta,  quod  mumis  sane  integrum  quoddam  iudicium  postulat, 
etiamsi  non  animum  ab  omni  partium  studio  alienum.  Paulo 
post  etiam  et  arti  poeticae  se  favere  profitetur  °)  et  veterum 
oratorum  acrem  adversus  Apruin  defensioneiii  snseipit. ")  For- 
tasse  igitur  originem  variarum  de  Secundi  eloquentia  senten- 
tiarum  inde  ducemus,  quod  praemature  mortuus^j  animuni  for- 
tasse  nondum  omnibus  numeris  excoluerat;  porro  etiani  vivente 
eo  malignitas  et  invidia  aequalium  pluribus  locis  conmieniorantur 
una  cum  spe,  posteros  verum  de  eo  dieturos  esse. 9)  Yerum 
autem  etiam  hoc  loco  in  medio  positum  censebimus,  ita  ut 
Secundus  aliquamdiu  cunctatus  inter  utrumque  dicendi  genus 
denique  veteri  faverit,  cui  etiam  praeceptorum  numero  a  patruo 
et  Latrone 10)  usque  ad  Senecam,  Ciceronis  aperte  laudatorein11), 
destinatus  videbatur.  Itaque  amicus  vel  praeceptor  Tacito 
haud  indignus  efficitur  Secundus.     Neque  opprimendam  suspicio- 


*)  Quint.  X/  3, 13.  —  2)  Quint.  1.  c;  Tac.  dial.  2.  --  3)  Quint.  X, 
1,  f20.  —  4)  Dial.2.  —  5)  ibid.  4.  —  6)  ibid.  δ  et  16.  —  T)  ibid.  16.  — 
8)  Quint.X,  1,  120.  —  9)  Dial.  2  et  23.  —  ,0)  Sen.  Coutrov.  IV,  25.  — 
")  ibid.  I,  pr.  11:  Cicero  illud  ingeniuui  quod  solum  pop.  Rom.  par 
imperio  suo  habuit. 

nem  censemus,  quod  omisisse  eloqufentiam '  motus  ipsius  animi 
sententia  ct  aequalium  invidia,  et  contra  ad  scribendam  histo- 
riam  vel  singulorum  hominhm  vitam,  ut  Iulii  Asiatici  l)y  se  con- 
vertisse  probabiliter  videtur,  cuius  studii  quamquam  rnatura 
mors  finem  fecit  tamen  eiusdem  exemplum  postea  Tacitus  summa 
cum  laude  secutus  est,  itaque  etiain  iii  miro  itlo  necdum  satis 
omnibus  probato  transitu  ab  oratore  ad  historicum  non  fuit 
expers  praeceptorum  vel  amicorum  auctoritatis. 

Marcus  Aper  in  eodem  dialogo  proxinrus  exstat  Secundo 
et  amicitia  et  gloria  publica ;  in  genere  dicendi  autem  et  mo- 
ribus  omnino  valde  ab  eo  differt.  Qui  quamquam  novns  liomo 
et  in  externa  civitate  (fortasse  Gallia 2)  natus,  tamen  Romae 
summos  adeptus  est  honores  et  inter  ipsa  fori  celeberrima  in- 
genia  numeratus  est3),  quo  loco  Tacitnm  eius  sicuti  Secundi 
asseclaui  perpetuum  et  discipulinn  videmus  diligentissimum. 
Neque  caruit  Aper  invidia  aequalinm,  qui  tamen  non  habuere 
quae  ei  obicerent  iiisi  quod  sinc  institntione  et  literis  famam 
eloquentiae  consecutus  esset;  ingenium  vero  et  vim  ipsi  con- 
cessere.  Qua  in  re  unicus  nobis  fons  exstat  dialogus,  quoniam 
Quintilianus  nullum  de  hoc  oratore  attulit  iudicium.  Iam  ille, 
qui  dialogum  scripsit,  invidos  illos  ita  refntat,  nt  Aprum  pmni 
eruditione  imbutuni  modo  literas  contempsisse  dicat,  taraquam 
raaiorem  industriae  ac  laboris  gloriam  ita  habiturum.  Vana  sana 
gloria,  sicuti  vanis  maximam  partem  verbis  in  eodem  colloquio 
recentioris  eloquentiae  defendendae  partes  agit. 4)  Neque  cui- 
quam  id  mirum  videbitur.  Num  enim  eum,  qui  literas  et  insti- 
tutioneni  tam  feroeiter  contempsit,  defendisse  putabimus  veteres 
oratores  ac  Ciceronem,  cuius  eloquentiae  summa  posita  erat  in 
omni  artium  varietate  complectenda  ?  Ita  etiam  moribus  δ)  Aper 
is  erat;  qui  acer,  vehemens,  ardens  quamlibet  susciperet  de- 
fensionem  etiam  pro  libertis  principumque  procuratoribus. 
Quodsi  haec  sine  invidia- eum  fecisse  atque  etiam  summis  hono- 
ribus  functum  esse  videmus  tempore  illo  et  principum  gratia 
et  delatorum  malignitate  periculoso,  tum  firmo  animo  eum  fuisse 
non  pntabimus,   sed  temporibus  callide  inservientem  praesentis- 


»)  Dial.  14.  —  η  cfr.  dial.  7  et  10:  Galli  „nostri".  —  3)  ibid.  2.  — 
')  Ita  inanibus  verbis  cum  saepius  in  dialogo  tum  ilifc  utitur,  ubi  de- 
finit  veteris  oratoris  notionem,  cap.  16.  —  5)  dial.  3.  15.  24.  7. 

que  modo  gloriae  cupidum.  Itaque  etiamsi  fortasse  aliter  de 
veterum  oratorum  praestantia  sentiebat  ac  dixit  —  ut  quibus- 
dam  ex  locis  dialogi  colligi  potest1)  —  et  veram  de  iis  sen- 
tentiam  pariter  ac  verum  de  literis  et  eruditione  iudicium  cela- 
vit7  tamen  morum  verborumque  talem  simnlationem  certe  non 
ita  comprobare  Tacitus  potuit,  ut  Secundi  modestiam,  qui  sub 
imperatoribus  secure  vivere  maluit  ac  tacuit.  Ita  denique  in 
defensione  veterum  a  Materno  et  Messala  egregie  instituta  ipsius 
Taciti  sententiam  audire  ipsumque  scriptorem  intelligere  licet, 
frustraque  in  omnibus  eius  scriptis  quaeres  praeceptoris  illius 
contemptionem  vel  literarum  vel  veterum,  frustra  tantum  formae 
prae  rebus  cultum. 

Hi  fere  fuernnt,  quibus  Tacitus  praeceptoribus  usus  est. 
Qua  in  re  tamen  meminisse  opus  est  etiam  ab  amicis,  ad  quos 
iam  transire  liceat,  non  minus  digna  quae  discerentur  vel  imi- 
tatione  excolerentur  percipi  potuisse.  Ac  primum  quidem,  ut 
in  eodem  subsistamus  dialogo,  Vipstanus  Messala  sequatur, 
eorum  omnium  quos  modo  enumeravimus  intima  consuetudine 
usus  pariterque  oratoriis  studiis  deditus.  Nam  praeterquam  quod 
claris  maioribus  ortus  rebus  bello  feliciter  gestis  gloriam  sibi 
iam  paraverat2),  etiam  eloquentiae  famam  eximiam  non  modo 
iuvenis  adeptus  est  sed  etiam  vir  factus  in  postemm  servavit 3). 
Denique  ex  sola  oratione4),  quamquam  illa  temporum  iniquitate 
partim  deperdita  est,  qua  summa  cum  subtilitate  causas  cor- 
ruptae  eloquentiae  explicat,  colligi  potest,  quam  bene  literis 
fuerit  instructus  quamque  in  eloquentia  rationem  sit  secutus, 
etiamsi  ipse  non  aperte  in  dialogo  eadem  professus  esset. 
Aequalium  igitur  in  studiis  oratoriis  cuin  desideret  scientiam 
legum,  iuris  civilis,  philosophiae  5),  certe  ad  Ciceronis  eloquen- 
tiae  ratioiiem  tam  prope  accedit,  ut  eum  et  pro  antiquis  ora- 
toribus  semper  loqui  contra  recentiores  et  in  Secundi  Materni- 
que  consuetudine  versari  neque  aequalium  iuvidia  carere 6) 
minime  miremur.  Quod  Tacitum  eius  dicimus  amicum,  cum 
illa  ex  consuetudine  probatur,  tum  duobus  historiarum  locis ") 
etiam  confirmari  videtur;  ibi  enim  amici  Messalae   narrationem 


0  Dial.  15.24.—  2)  Tac.  hist.  III,  9.  —  3)  Hist.  IV,42.  dial.  15.— 
4)  Dial.  24—35.  —  5)  ibid.  32.  —  6)  ibid.  in  fine  capitis.  —  7)  Hist. 
III,  25.  28:  auctore  Vipstano  Messala;  Messala  tradit. 

potius  affert  Tacitus,  quam  liistorici  scripta,  cum  in  dialogo 
accuratam  sane  priorum  temporum  scientiam  demonstret  Mes- 
sala,  non  autem  recentiorum  de  quibus  illic  agitur.  Profecto 
etiam  talis  Messalae  liber  in  eodem  dialogo  commemoratus 
fuisset,  sicuti  Materni  carmina  Secundique  liber  de  Inlii  Asia- 
tici  vita  compositus.  Inde  Messalae  efficitur  imago  ea?  ut  Ta- 
citus  amico  eo  tamquam  firmo  studiorum  praesidio  et  iuvenis 
eloquentia  studiosus  et  vir,  cum  res  gestas  scriberet,  inniti 
potuerit. 

Superest  adhuc  dialogi  interlocutor  haud  infimus,  quem 
tamen  m  fine  ponere  placuit,  quia  eloquentiae  prope  nullam 
operam  dedit  eo  tempore  qno  Tacitus  iuvenis  admodum  amico- 
rum  eius  audivit  orationes  egregias.  Curiatius  Maternus  enim, 
natus,  ut  ait  Aper  l)}  ad  eloqnentiam  virilem  et  oratoriam,  tamen 
prorsus  ab  eadem  se  avertit  ad  artem  poeticam,  inprimis  tra- 
goedias  scribendas,  non  modo  odio  perversae  recentiorum  elo- 
quentiae  vel  taedio  temporis  iniqui,  sed  etiam  magna  ex  parte 
amore  ipsius  artis  motus,  qua  sola  animi  tranquillitatem  se 
adepturum  sperabat.  Metu  autem  imperatorum  eum  non  motum 
fuisse,  vel  optime  tragoediarum  eius  et  nomina  et  fabulae  de- 
monstrant,  quoniam  ea  potissimum  fabularum  argumenta  sibi 
elegit,  quibus  vel  tyrannornm  superbiam  improbare  vel  liber- 
tatis  amicos  laudare  posset.  Tamen  prioris  quidem  eloquentiae 
non  fuit  immemor,  sed  libenter  cum  amicis  eiusmodi  disputa- 
tiones  instituit,  „quae  et  ingenium  alunt  et  eruditionis  ac  lite- 
rarum  iucundissimum  afferunt  oblectamentum."  Sic  in  dialogo 
non  modo  poeticam  artem  defendit,  sed  etiam  una  cum  Secundo 
Messalam  adiuvat  in  veteribus  oratoribus  defendendis2),  cuius 
orationis  etsi  amissum  est  initium,  tamen  ex  ea  parte  quae 
restat  accuratum  eius  sententiarum  ordinem,  quo  causas  ex- 
ternas  corruptae  eloquentiae  profert,  satis  etiamnunc  admirari 
possumus.  Poeta  igitur  Maternus  cum  amicis  etiam  in  elo- 
quentia  consilio  suo  adsit,  ne  Tacito  quidem  iuveni  propter 
dicendi  rationem  veterumque  admirationem  prorsus  ignotus 
fuisse  videtur. 

Restat  unus  e  dialogi  egregiis  ingeniis,  Fabius  Iustus,  qui 
etsi  nullos    omnino  in  colloquio   agit  partes,   tamen  non  minus 


')  Dial.  5.  —  2)  ibid.  16.  36  —  41. 

eiusmodi  studiis  favebat,  cum  totus  ad  eum  libellus  datus  sit. 
Cuius  cum  nusquam  alibi  mentio  fiat,  illud  quidem  sufficiet, 
quod  praeterea  solum  in  Plinii  epistolis  commemoratur x) ;  ita- 
que  non  solum  saepe  ex  eo  qui  scripsit  dialogum  requisiverat, 
quaenam  essent  causae  corruptae  eloquentiae,  sed  saepe  etiam  in 
epistolis  ad  Plinium  datis,  si  modo  recte  colligitur  ex  Plinii 
responsis,  artiuni  liberalium  studia  prae  se  tulerat.  Quam 
ob  rem  etiam  Fabius  utpote  Plinii  socius  certe  Taciti  quoque 
amicus  fuit  in  rhetoricis  studiis  haud  negligendus. 

Iam  amicorum  numerum  claudat  C.  Plinius  Caeeilius 
Secundus,  is  qui  in  eodem  liumero  etsi  non  ingenio  praeclaris- 
simus,  tamen  testimoniis  pluribus  vel  certissimus  exstat  Taciti 
amicus.  Decem  fere  anuos  minor  natu,  ciiin  Tacitum  prope- 
modum  sibi  aequalem  dicat 2)  \  tamen  iain  adoleseentulus  eum 
secutus  est  longo,  ut  ipse  ait3),  sed  proximus  intervallo,  pari- 
terque  ei  coniunctus  mansit  reliquo  vitae  spatio ,  ita  ut  nna 
non  modo  Quintilianum  et  Niceten  illum  audirent,  sed  etiam 
postea  una  in  studia  domi  semper  incumberent  unaque  publice 
causas  agerent 4).  Qua  in  re  illud  nobis  quidem  semper  mirum 
vlsum  est,  quod  numquam  a  Tacito  commemoratur  hic  amicus, 
quod  in  historiis  quidem  vel  annalibus  paulo  difficilius  erat, 
quamquam  Plinius  ipse  illud  optabat5),  sed  in  dialogo  non  ita 
longe  a  disputationis  arguniento  aberat.  Ex  qno,  nisi  quis 
amicitiam  illam  Plinio  soli  tam  familiarem  visam  esse  putabit, 
lioc  constat,  non  eos  modo  praeceptores  et  amicos  Taciti  om- 
nino  putandos  esse7  quos  in  operibus  suis  aperte  nominat. 
Itaque  cnm  haud  mecliocrem  amicitiam  inter  duos  illos  viros 
intercessisse  constet,  iam  quaeritur,  num  Tacitus  dignos  etiam 
ex  ea  perceperit  fructus.  Xec  facile  haiic  eomprobes  opinio- 
nem!  Licet  enim  Plinius  ingenii  severi  strenuaeque  iiidustriae 
fuerit ,  tamen  indole  sollerti  caruit 6)  et  inprimis  Taeiti  vfgOris 
fuit  expers.  Quodsi  ex  hac  animorum  eonsuetudine  nova  et 
auctiora  quaedam  morum  et  eloqueutiae  praeeepta  a  Tacito  non 
ducebantur,   imo  ipse  Plinio  semper  obversabatur  exemplar  vel 


')  Plin.  ep.  Ι,  5.  11.  VII,  2.  —  2)  ibid.  VII,  20,3.  —  3)  1.  c.  VII, 
20,  4.  —  ')  1.  e.  II,  14.  VI,  6.  IX,  23.  II,  11.  —  5j  ibid.  VII,  33.  — 
6)  ibid.  IX,  29,  l :  variis  ine  studiorum  generibus,  nulli  satis  confisus, 
experior. 

optimum,  tamen  redundasse  ei  ex  hoc  fonte  apparet  fidelissi- 
mum  eius  amorem,  qui  oblitus  sui  amicos  ex  omni  occasione 
laudare  ultra  modum  dicebatur  l).  Itaque  saepius  in  epistolis 
gloria  Taciti  ntpote  maioris  aniici  se  gaudere  sine  invidia  ac 
malignitate 2)  profitetur  et  in  eloquentia  Ciceronis  Demosthenis- 
que  secutus  rationes3)  Tacitum  cohortatur  ut  in  eadem  senten- 
tia  permaneat. 

Iam  eos  recensuimus,  qnorum  praeceptis  et  eonsiliis  Tacitus 
introductus  est  in  literarum,  inprimis  eloquentiae  studium.  Ac 
repetentibus  nobis  breviter  rationem  educandi,  primum  obversa- 
buntur  animo  ii  qui  non  modo  corruptam  esse  eloquentiam 
videbant,  sed  etiam  causas  inteliexerunt,  in  iis  perversam  potis- 
simum  iuvenum  educationem,  ideoque  iuvenes  curae  suae  man- 
datos  rursus  probato  vetemm  modo  instituere  coeperunt.  Quo 
fit  ut  iis  verbis,  quibus  vel  brevius  Messala 4)  educationem  vete- 
rum  a  reeeutioribus  diversam  exponit  Λ-el  uberius  Quintilianus 
iuvenum  institutionem  oratoriain  docet,  ipsara  Taciti  educationis 
rationem  ab  ipsis  eius  praeeeptoribus  accurate  descriptam 
habeainus.  Quare  e  praecipuis  quatuor  vitiis 5)  quae  inesse 
illorum  tempomm  educationi  vulgo  dicebantur,  nullum  Tacito 
iuveni  iuipedimento  fuit.  Nnlla  igitur  intercedebat  causa,  cur 
Tacitus  non  solum  bona  sed  etiam  optima  tum  institutione 
fmeretur,  nec  frustra  ex  eius  scriptis  accuratum  studiorum  or- 
dinem  excutiemus.  Itaque  primum  in  greuiio  ac  siuu  matris 
educatns  erat  veterum  more  et  imbutus  artiumhouestarumprimitiis, 
quod  pariter  commendaverunt  Messala  ac  Quintilianus6).  At 
quis  illud  de  Tacito  memoriae  prodidit?  Legas  quaeso,  quae 
de  Agricolae  soceri  refert  pueritia  summa  animi  elatione,  quae 
deGermanorumsancta  matrimonii  cura  scribit,  quae  de  Agrippinae 
et  Germanici  casto  matrimonio  et  pia  liberorum  cura  saepius 
affert7)  et  paris  infantiae  grata  mente  in  his  memorem  fuisse 
Tacitum  libenter  putabis.  Α  Graeco  deinde  sermone  incepisse 
eius  disciplina  videtur,  quoniam  non  modo  QuiutiHanus  aperte 
illud  probabat,  sed  etiam  Cicero,  qui  in  dialogo  tamquam  abso- 
lutae    educatioDis    nominatur    exemplar,    Crassus ,   alii ,    Graecis 


»)  Plin.  ep.  VH,  28,  1.  -   *)  ibid.  IV,  8,  4.  I,  5,  11.  IX.  2,  2.  — 

3)  ibid.1,2,2.  VII,  30,  5.  IX,  26.  —  4)  Tac.  dial.  2S  — 32.—  η  il.id.  28.— 
6)  Dial.  28.  Quint.  I,  1,  6.  —  *)  Agr.  4.  Germ.  18.  Ann.  I,  33.  IV,  12. 

exercitationibus  optime  ali  ingenia  putaverant,  patriusque  sermo 
iam  per  se  puero  una  discendus  erat l).  Sed  etiam  tenera  bac 
aetate  puerorum  animos  iam  literarum  elementis  instituere 
coeperunt  Romani,  quod  fieri  noluerunt  nisi  una  cum  institutione 
morum.  Neque  dubitari  potest  quin  satis  diligenter  primis 
literarum  elementis  Tacitus  imbutus  sit  neque  illarum  artmm, 
quibus  nisi  innititur  rhetorica,  vanum  efficit  verborum  strepitum, 
expers  fuerit.  Nam  is  cuius  liodie  admiramur  iugenii  monu- 
menta  praeclarissima ,  rite  ab  earum  reruni  scientia  inceperit 
necesse  est,  in  quibus  velut  fundamento  posita  eloquentia  ad 
summos  denmm  pervenit  fructus. 

Grammaticam 2)  igitur  doctus  est  antea,  quae  quidem  non 
modo  legendi  scribendique  expostulabat  facultatem ,  sed  etiam 
recte  loqueiidi  scientiam  atque  enarrationem  poetarum  compre- 
hendebat.  Illud  idem  puero  discenduin  censet  Messala3)  ante 
oratoriam  institutionem^  grainmaticaeqiie  aperte  rationes  spectat 
dicens  „de  opera  in  auctoribus  cognoscendis  et  in  evolvenda 
antiquitate  et  in  notitia  vel  rerum  vel  liominum  vel  ternporuin 
insumenda."  Neque  tamen  satis  rhetori  praeparatus  erat  puer, 
nisi  musica,  geometria,  comoedi  mstitutio ,  palaestrica  accessis- 
sent4),  quae  studia  necessaria  oratori  affert  Messala5).  Iam  ad 
rhetoricam  accessit  iuvenis  non  tenera  certe  iuventute,  siquidem 
rite  studiorum  huc  usque  cursum  perfecerat.  Rhetorica  autem 
fuit  bene  dicendi  ars,  quae  quod  natura  animo  iinposuit  grammati- 
caque  formavit  eo  produceret,  ut  ornate  de  omnibus  quae 
occurrerent  rebus  dicere  aliquis  posset.  Quem  ad  finem  ut 
perveniat  rhetorica  quinque  utitur  praeceptis 6),  quae  sunt  de 
inventione,  dispositione ,  elocutione,  memoria,  pronuntiatione 
sive  actione.  £t  variis  quidem  doctrinae  gradibus  deinceps 
eo  perduci  debuit  iuvenis,  ut  iam  de  omni  quaestione 
pulchre  et  ornate  et  ad  persuadendum  apte  dicere  posset 
pro  diguitate  rernra,  ad  utilitatem  temporum,  cum  voluptate 
audientium 7).  Longe  tamen  ab  eiusmodi  institutione  aberat 
ratio  illo  tempore  vulgo  trita.     Adolescentes    enim    ad  rhetores 


l)  Quint.1, 1,  12;  4,1.  Tac.  dial.  30.  Cic.  Brut.  90,  310;  de  orat. 
I,  34,  155.  Suet.  clar.  rhet.  1.2.  —  2)  Quint.  I,  4  —  9. —  3)  Dial.30.— 
')  Quint.  I,  10,9.34.  11,  1.  15.  —  5)  Dial.  30.  31.  —  6)  Quint.  111,3,  1 
et  I,  pr.  22,  —  7)  Ita  comprehendit  finein  rhetorioae  Messala  in 
dial.  30, 

statim  properabaut  *)  ibique  non  causis  publicis  operam  dare  coe- 
perunt,  sed  ex  deliberativo  eloquentiae  genere  modo  suasoriis, 
e  iudiciali  modo  controversiis  et  earum  partibus,  sententiis, 
coloribus,  divisioni,  summa  contentione  studuerunt;  unde  non 
modo  recte  dicere  non  didicerunt,  sed  etiam  perversas  prorsus  neque 
unqiiani  in  vita  quotidiaua  factas  res  ingenti  verborum  mole 
frustra  perscrutabantur;  quas  ineptias  adhuc  frequentes  in 
Senecae  controversiis  suasoriisve  et  in  Philostrati  sophistarum 
vitis  deprehendes,  utpote  quae  modo  aures  delectabant,  non  pe- 
ctus,  et  vocem  prae  animo  exercebant  in  disciplina  inani.  Quin 
etiam  fuere2),  qui  tali  institutione  nondum  contenti,  pueros  iam 
in  grainmaticae  doctrina  docebant  problemata,  paraphrases,  allo- 
cutiones,  etkologias  componere  „ne  sicci  omnino  atque  aridi 
rhetoribns  traderentur !"  Contra  veteres  ad  oratorem  quendam 
eximium  deducebant  iuvenem,  quem  ubique  sequendo  et  audiendo 
mox  usu  fortem  eloquentiam  ipse  adeptus  est.  Etsi  igitur  rhetoruin 
institutione  uon  caruit  Tacitus,  qua  nemo  tum  orator  carere 
potuit,  tauien  illis  exercitationibus  magnam  operam  dedisse  non 
videtur,  quippe  qui  Quintiliani  ieiuna  disciplina  mox  usus  Se- 
cundumque,  ut  videtur,  in  forum  et  causas  secutus  sit.  Ibi  deinde 
manifesto  accedere  debuit  iuris  studium,  cuius  boni  exstaut  fru- 
ctus  in  Taciti  defensionibus,  quas  uua  cum  Plinio  frequenter 
suscepit,  et  in  variis  de  ea  re  digressionibus.  Pariter  etiam 
historiae  studuit  eamque  fortasse  iam  iuvenis  tantopere  adama- 
verat,  ut  postea  ad  solam  eam  scribeudam,  quod  Secundum 
supra  fecisse  vidimus,  totus  se  converteret.  Philosophiae  denique 
uon  admodum  favit,  cum  ipsius  indoles  ab  ea  esset  aliena  pris- 
ciqueputaretRoniani  esse?  ex  sapientia  modum  retinere3);  discere 
tamen  a  philosophis  quaedam4)  et  ita  universam  complere  erudi- 
tionem  honestain  non  intermisit,  ita  ut  „a  Peripateticis  aptos 
locos,  ab  Acadeinicis  puguacitatem;  ab  Epicureis  honestas  quas- 
dam  exclauiationes  perciperet" 5).  Maternum  igitur  hac  quidein 
ratione  uon  multum  adiuvisse  Tacitum  apparet,  cum  et  ipse 
Stoicorum  fortasse  sit  assectator  et  eorum  doctrina  etiam  in 
dialogo  praeter    ceteras   improbetur 6) ;   paulo    maioris   Aper  et 

»)  Dial.35.  —  2)  Suet.  ill.  gram.  4.  —  3)  Agric.  4.  —  4)  Dial.  31.— 
5)  ibid.  31.  —  6)  Dicit  enini  dial.  24:  „Aper  more  veteri  et  a  vestris 
philosophis  saepe  celebrato  sumpsit  sibi  contradicendi  partes".  Ita 
Aper  et  Secundus  Academiae  fortasse  favebant. 

Secundus  fuere  momenti,  siquidem  Academiae  assectatores  eos 
fuisse  recte  colligitur.  Nec  mhms  etiam  Graecorum  Ronianorum- 
que  literis  operam  dedit;  scriptorumque  diligenter  perlegit  opera. 
Quamquani  autem  in  dialogo  omnium  fere  Graeci  et  Latini  nominis 
scriptoruin  insignium  exstat  notitia  et  libellus  eiusmodi  prae  se 
fert  scientiam,  qualem  Quintilianus  decimo  illo  libro  docuit, 
tamen  etiam  ex  illis  scriptis,  quae  omnium  consensu  Taciti 
feruntur,  exempla  quaedam  afferre  liceat.  Ac  Ciceronem  quidem, 
Catullum,  Homerum  breviter  modo  commemoravit  *),  quod  in 
historicis  scriptis  factum  non  mirabimur ;  Sallustium  tamen  et 
Livium,  historici  generis  scriptores,  breviter  et  hos  quidem  affert 
nec  tamen  sine  morum  ac  scribendi  rationis  descriptione  tam 
pressa  quam  vera.  Nam  illum  rerum  Romanarum  florentissimum 
auctorem,  hunc  eloquentiae  ac  fidei  praeclarum  inprimis  veterum- 
que  eloquentissimum  auctorem  dicit'2).  Ε  reliquis  modo  Lucani 
poetae  fit  mentio  carminumque  eius  famae3),  quem  certe  non 
attigisset  nisi  temporum  illorum  historiae  quam  scripsit  Tacitus 
quodam  modo  fuisset  implicitus.  — 

Quoniam  igitur  qua  ratione  Tacitus  institutus  esse  videatur 
exposuimus,  superest  ut  exemplis  quibusdani  rhetorica  eius  stu- 
dia  illustremus;  qua  in  re  quod  orationes  elegimus,  antea  paucis 
defendendum  erit.  Spengelius  enim  in  commentatione  de  primo 
annaliu.m  libro 4)  se  in  Tacito  saepius  legendo  pleraque  inve- 
nisse  dicit,  quae  accuratius  inquirenti  rhetorice  exornata  visa 
sint;  neque  tamen  ille  orationes  respicit,  sed  narrationem  bisto- 
ricam  splendidis  descriptionibus  instructam.  In  annotatione 
autem  Calgaci  orationem  Agric.  c.  30  chriam  rhetorica  ratione 
accuratissime  descriptam  esse  fusius  demonstrai  Porro  de 
eadem  oratione  cum  relatum  legamus δ) ,  simillimam  eam  esse 
Catilinae  apud  Sallustiuin  verbis  (Sal.  Cat.  58)  et  epistolae 
Mithridatis  (Sal.  hist.  fr.),  plane  non  ita  levis  de  orationibus 
quaestio  videtur  minusque  etiam  quadrare  in  unumquemque 
rerum  scriptorem  apparet  quae  Thucydides  de  orationibus  nar- 
rationi  insertis  promittit 6) ,  ως  ό  αν  εόόχουν  μοι  ty.aOroi 
περί     των     άά     παρόντων     τα.     δέοντα     μάλιοτα     ειπείν, 


»)  Αηη.  IV,  34.  Hist.  \,  2.  —  2)  Αηη.  ΠΙ,  30.  IV,  34.  Agric.  10.  — 
3)  Αηη.  XV,  49.  —  4)  Ueber  das  erste  Buch  derAnnalen  des  Tacitus: 
a,  d.  Abhandl.  d.  k.  bair.  Akad.  d.Wiss.  VII,  3,  1855,  p.  6.  —  5)  Teuffel, 
Roem.  Lit.  Gesch.  §  330,  2,  p.  747  ed.  sec.  —  6)  Thuc.  I,  22. 

όντως  πρηται.  Sed  uum  idem  niaxirue  idoneum  fuisse 
concedemus  ad  dicendum  et  Catilinae  et  Mithridati  et  Cal- 
gaco?  Nee  satis  est  tres  vario  tempore  idem  fere  dixisse? 
imo  Tacitus  eadem  verba  etiaui  quarto  loco  Haasio  teste  Mu- 
cianum  facit  loquentein  in  liist.  II,  76 !  Sallustium  igitur  Ta- 
citus  tam  accurate  secutus  est ,  ut  vel  eius  ipsius  verba  trans- 
scriberet;  quud  iu  Agricolae  vita  factum  non  ita  mirabimur, 
quoniam  naseentem  ibi  et  in  Sallustii  exeniplo  discentem  histo- 
ricum  videmus.  Sed  cum  eandeni  Mithridatis  apud  Sallustium 
epistolam  iterum  etiain  iu  historiis  plaue  alio  loco  et  tempore 
orationis  etianmunc  fontem  deprehendamus ,  summa  certe  dubi- 
tatione  affici  debet,  quicumque  historici  munus  aceuratius  respi- 
cit  et  eiusmodi  iuventa  fortuita  cuin  universa  laude  quae  Ta- 
citi  fidei  tribuitur  comparat.  Xikilominus  ad  Tacitum  histori- 
cum  minime  pertinent,  sed  rem  et  sententias  respiciunt  omisso 
omiii  in  quo  leguntur  contextu,  quaecumque  de  Calgaci  illa 
oratione  eensuerunt  viri  docti {).  Ε  quibus  Hoffmeisterus  alie- 
nam  ab  historia  eani  esse,  sicuti  ekoruni  a  tragoedia  contendit 
una  cum  Boettickero,  eamque  modo  Latinae  linguae  esse  dicit, 
miniine  vero  Komanoruin  adhuc  ingenii.  De  eadem  oratione 
iam  pridem  Lipsius  dixerat,  uihil  in  Roinanorum  lingua  exstare 
sapientius,  disertius,  sublimius.  Sententiis  igitur  non  est  Ro- 
mana  neque  etiam  verbis  et  eonipositione  talis ,  qualem  barba- 
rus  prouuntiare  potuerit,  ita  ut  plane  abhorreat  ab  omni  bisto- 
riae  veritate  et  tantum  eo  quodain  rnodo  defeudatur ,  quod  et 
in  vitae  cuiusdam  descriptioiie  exstat  quae  ad  laudationum  fu- 
nebrium  vaniloqueutiaui  propius  aecedere  potest,  et  ad  priora 
Taciti  scripta  refertur,  iu  quibus  oratorii  studii  nirais  adlmc  me- 
mor  aegre  ad  posteriorem  eloqueutiain  pervenit.  Itaque  urino- 
ribus  scriptis  prorsus  oinissis  gravem  hanc  de  orationibus  quae- 
stionem  statim  ad  amiales  traiisferainus.  Quamquam  enini  in 
historiamni  libris  niultae  leguntur  orationes  eaeque  longiores, 
veliiji  Galbae,  Pisonis,  Othonis  tres,  Mueiani,  Montani,  Yoculae, 
Cerialis"2),  et  earuiu  miinerus  satis  quidem  alienus  esse  ab  illis 
temporibus  videtur,  quae  describuntur  a  Taeito,  tamen  ad  ipsum 


l)  Hoffmeister,  Weltanschauimg  des  Tacitus,  p.  6S  et  122.  Boet- 
ticheri  lexic.  Tacit.  prol.  p.  XXIX.  —  -)  Cfr.  Hist.  I,  15.  29.  37.  8β, 
Π,  47.  76.  III,  2.  20.   IV,  32.  42.  58.  64.  73.  V.  26. 

absolutissimum    et   extremum    eius   opus   ilico   transeundum   vi- 
detur. 

Notissimum  quidem  est  ab  antiquissimis  temporibus  rerum 
scriptores  operibus  suis  orationes  interposuisse ;  eloquentia  enim 
ita  praevaluit  in  publica  veterum  vita,  ut  quivis  historicus  tem- 
pus  quoddam  descripturus  eloquentiae  quoque  rationem  habere 
deberet.  Qua  re  moti  rhetores  etiam  proprium  eloquentiae  ge- 
nus  statuere  conati  sunt,  quod  vocabant  historicum J) ;  maioris 
tamen  auctoritatis  est  ratio,  secundum  quam  etiam  in  historia  ora- 
tiones  tribuuntur  uni  illorum  generum  vel  demonstrativo  vel  deli- 
berativo  vel  iudiciali.  Iam  Graecos 2)  historicos  paucis  respiciamus 
et  explicemus  quatenus  illi  orotionibus  usi  sint.  Atque  Herodo- 
tus  quidem  res  gestas  inde  ab  initio  quam  potest  optime  exponit 
hominesque  potius  loquentes  facit  quam  orationum  aut  dialogi 
summam  narrat;  propius  igitur  ad  Homeri  rationem  epicam 
accedit  quam  ad  Thucydidem,  et  medii  generis  potissimum  sunt 
orationes.  Optime  igitur  Quintilianus  totam  rem  definit  3),  contio- 
nibus  meliorem  Thucydidem  statuens ,  sermonibus  Herodotuni ; 
quam  opinionem  Dionysius  quoque  Halicarnassensis  paulo  aliter  ita 
profert4):  ουόε  γαρ  όημηγορίαις  πολλοίς  ο  άνήρ  ('/Γρ.)  ov<? 
εναγωνίοις  κέχρηται  λόγοις  seqq.  Ita  Thucydidis  orationes 
simul  in  universum  intelligimus  ex  comparatione  cum  Herodoto 
instituta.  Neque  enim  simplices  sunt  eius  orationes  neque  integra 
narrationis  pars,  sed  arte  rhetorica  conscriptae ;  11011  quae  vulgo 
ferebantur  loquentes  facit  scriptor,  sed  quae  ipsi  vel  maxime 
idonea  videbantur.  Profectus  ab  his  verbis  Dionysius  5)  eo  us- 
que  procedit,  ut  dicat  una  cum  Cratippo,  ου  μόνον  ταϊς  πρά- 
ξεΰιν  αντάς  έμποόών  γεγενήθϋ-cu,  αλλά  καϊ  τοις  άκονονοιν 
όχλ?]ράς  είναι.  Cui  concedemus ,  rerum  narrationem  interdum 
diutius  interpositis  orationibus  retineri,  nec  tamen  iniucundae 
sunt,  imo  non  solum  suminae  artis  testimonia  sed  etiam  ad  co- 
gnoscendos  et  homines  et  res  utilissimae ;  denique  omnes  eo 
inter  se  coliaerent,  quod  τα  δέοντα  μάλιΰτα  dicunt  postensque 
egendae  destinatae  sunt. 6)     Non  igitur  rhetoricae  declainationes 

J)  Volkmann,  1.  c.  p.  9.  —  2)  De  Graecis  cfr.  Creuzerum,  de  hi- 
storica  Graecorum  arte,  Lipsiae  1845. —  3)  Quint.  X,  1,  73. —  4)  Dionys. 
de  Thuc.  iud.  XXIII,  6.  ed.  Krueg.  —  5)  Diouys.  1.  c.  XVI,  2.  — 
6)  Ita  optimum  est  exeuiplar  historici  ea  ratioue  quam  Luciauns  pro- 
ponit,  πώς  δει  Ιστορίαν  ανγγράφειν  §  5S  et  6J :  ην  δε  ποτέ  και  λόγους 

sunt  eius  orationes,  sed  grandia  ipsius  tam  ingenii  qiiaui  elo- 
quentiae  testimonia  et  ex  universi  operis  natura  demum  recte 
iiitelliguntur  minimeque  omitti  possunt. J) 

Itaque  orationes  quasi  necessario  vinculo  cum  liistoria  con- 
iunctas  ue  a  Romanis  quidein  rerum  scriptoribus  omitti  potuisse 
elucet.  Sed  cum  ad  orationes  frequentissime  habendas  tot  pu- 
blicae  in  urbe  actiones  invitarent,  ita  ut  unusquisque  fere  Ro- 
manus  fieret  quodam  modo  orator,  etiam  rhetorica  ars  ad  stu- 
dium  illud  rude  inde  a  Galbae  Gracchorumque  temporibus 
accessit.  Atque  cum  rhetorica  studia  mox  apud  Romanos 
augerentur>  tamen  uon  universam  Romanorum  linguam  inde  a 
primis  rudimentis  rhetorico  colore  imbutam  fuisse  contendemus ; 
imo  gravitas  illa  vitaeque  publicae  severitas  et  sincerae  verbo- 
rum  proprietatis  studium,  linguam  latinam  colore  illo  vacare 
ab  initio  clocent.  Sed  in  ipsa  illa  gravitate  tamen  fundamenta 
nascentis  postea  rhetoricae  inesse  facile  videbimus,  siquidem 
grandi  modo  pronuntiatam  linguam  facile  illuc  aberrare  posse 
apparet.  Huc  aceedit  quod  artem  oratoriam  quamvis  sero 
pauloque  difficilius  receptam  tamen  eo  acrius  exercuere  Romani 
atque  etiam  operibus  historicis  adhibere  non  dubitaverunt.  At- 
que  Livium  primum  Qumtilianus  dicit2)  „in  contionibus  snpra 
quam  enarrari  potest  eloquentem ;  ita  quae  dicuntur  oinnia  cum 
rebus  fum  personis  accomodata  sunt".  En  eadem  fere  verba 
quibus  Thucydides  Lucianusque  utebantur!  Thucydides  tamen 
eodem  tempore  vixit,  cuius  scripsit  historiam  ideoque  etiam 
orationes  eius  scriptae  in  dicendi  genere  iis  quae  re  vera  habe- 
bantur  sunt  siraillimae;  Livius  autem,  cuin  etiam  antiquissimos 
ita  loquentes  faciat,  quasi  sui  temporis  rhetorica  etiam  institu- 
tione  imbuti  fuissent,  fidem  his  in  rebus  haud  ita  curat.  Porro 
si  Thucydidi  severitatem  ideoque  etiam  fidem  quandam  ubique 
coucedauius  oportet,    coutra  Livio  ubertatem  et  suavitatem  iure 


ερονντά  τίνα  δεησ%  είσάγειν,  μάλιστα  μεν  εοικότα  τω  προσώπω  καϊ 
τω  πράγματι  οικεία  λεγέσ&ω.  Και  μη  προς  το  παρόν  μόνον  ορών 
γράφε,  αλλά  τον  σύμπαντος  αιώνος  εστοχασ μένος  προς  τοις  έπειτα 
μάλλον  σύγγραφε  ώς  λέγηται  και  περί  σοι••  εκείνος  μέντοι  ελεύ&ερος 
άνηρ  rv  και  παρρησίας  μεστός  seqq. 

ι)  Cic.  Brut.  83,  2ST.  Or.  9,  30.  Supersedeo  opinionem  Cratippi 
refutare  qui  extremo  libro  Thucydidem  consilio  dicit  oniisisse  oraticmes 
utpote  inutiles,  Dion.  Hal.  de  Thuc.  XVI.  —   2)  Quint.  X,  1,  101. 

2 

iniungemus  eo  consilio,  sicut  ipse  in  prooemio  ait,  partam  „ut 
scribendi  arte  rudem  vetustatem  superaret";  non  igitur  com- 
movet  legentis  aniinum,  sed  delectat  potius,  id  quod  ab  histo- 
rici  uiunere  longius  abesse  debet.  Propius  autem  ad  Thucy- 
didis  rationem  Sallustius  iam  pridem  accesserat  cuiu  in  ex- 
ponendis  rebus  gestis  tum  in  orationibus  narrationi  interpositis. 
Differunt  enini  accuratissiine  hominum  quos  loquentes  facit  non 
tam  verba  quam  sententiae.  Clara  in  hac  re  sunt  exempla 
Caesaris  Catonisque  l)  de  eadem  re  verba  facientium,  quorum  in 
oratioiiibus  optime  illustrata  videmus  verba  quae  sequuntur 2), 
diversis  moribus  ainbo  fuisse,  eloqueiitia  tamen  prope  aequales, 
ita  ut  nisi  ipsa  verba  at  certe  sententias  eorum  secundum  veri- 
tatem  expressas  et  morum  utriusque  rationem  babitam  esse 
putemus.  Simili  ratione  Memmii  Mariique  orationes  aesti- 
mandae  videntur. :v)  Bona  fortuna  nobis  etiam  accidit  quod  ex 
historiis  omnino  deperditis  orationes  et  epistolae  servatae  sunt, 
quas  rhetoricae  artis  causa  posferi  adinirabantur  quasque  summi 
esse  monieiiti  in  Taciti  imitatione  recenseuda  supra  vidimus. 

Itaque  apud  onmes  historicos  oratioiies  deprehendimus  par- 
tim  narrationi  servientes  veluti  apud  Herodotum  Liviumque, 
partini  publicae  vitae  testimonia,  ut  apud  Tbucydidem  et  Sallu- 
stiuni,  apud  oinnes  tamen  ad  describendos  siugulorum  animos 
necessarias.  Quae  cum  ita  sint,  etiam  Tacituin  iis  usum  fuisse 
non  mirabimur,  causarum  auteni  nulla  onmino  ad  eum  referenda 
videtur.  Uberius  eniin  euin  uarravisse  res  orationibus  inter- 
positis  nemo  contendet,  nec  sub  hnperatoribus  coiitioues  et  ora- 
tiones  in  senatu  tanti  fuere  momenti,  ut  oratioiies  reddendae 
posterisque  tradendae  viderentur,  nec  denique  mores  bae  ratione 
descripsisse  Tacitum  elucet,  utpote  qui  bac  ipsa  moruni  accu- 
rata  expositione  in  omnibus  operibus  excellat.  Sed  reputemus 
ab  oratoriis  studiis  eum  profectuin  paulatim  ad  res  gestas  scri- 
bendas  pervenisse ;  postea  quoque  quem  ad  finem  pervenerit 
scimus  ex  accurata  ipsius  expositione  de  munere  annalium. 4) 
Scripta  sua  intuens,  uberrima  uiateria  veteres  uti  potuisse,  sibi 
anteni  in  arto  et  inglorium  laborem  esse7  quippe  cui  parva 
modo  describenda  sint,   queritur  contra  ingentia  prioruni  bella, 


*)  Sal.  Cat.  51.  52.   —    2)  ibid.  53  fin.  et  54  init.  —    3)  Sal.  lug. 
31.  85.  —  *)  Ann.  IV,  32  —  33. 

neque  urbis  res  nisi  maestas  esse,  unius  denique  arbltrio  omnia 
gesta.  Iam  addit,  „non  tamen  sine  usu  fuerit  introspicere  illa 
primo  aspectu  levia  ex  quis  magnarum  saepe  rerum  motus 
oriuntur",  et  deinde  J)  ita  pergit,  „ut  non  modo  casus  eventus- 
que  rerum,  qui  plerumque  fortuiti  sunt,  sed  ratio  etiam  causae- 
que  noscantur."  Res  igitur  perscribere  studuit  non  nudas,  sed 
etiam  causas  interiores  exploravit,  tamen  priore  loco  confitetur, 
scripta  sua  ut  profutura  ita  minimum  oblectationis  adferre,  quo- 
niain  non  referaut  res  quae  retineant  ac  redintegrent  legentium 
animiini  7  situs  geutium,  varietates  proeliorum,  claros  ducum 
exitus.  Qua  in  re  mirum  hercle  est  quod  severus  ille  Tacitus 
queritur,  quod  artificiosis  narrationibus  legentium  animos  ob- 
lectare  non  possit;  quamquam  et  situs  gentium  interdum  accu- 
ratius  describit  et  proelia  satis  multa  refert.  Itaque  in  idem 
fere  vitium,  quod  in  ceteris  seriptoribus  reprehendit,  paulatim 
delapsus  est,  ut  ornata  dicendi  ratione  usus  ad  oblectandos  po- 
tissimum  legentium  animos  scribat;  propria  ipsi  modo  eaque 
eximia  est  ratio  qua  singulorum  hominum  mores  et  ingenia 
sumina  arte  nobis  describit  et  ubique  ad  honestum  veluti  fon- 
tem  omnium  virtutum  refert.  Neque  tanien,  quamquam  modo 
triplici  ratioue  omnia  ingenia  aestimasse  eum  constat2),  eadem 
ratione  unius  generis  omnes  temere  colligit,  sed  alium  alia 
ratione  accuratissime  describit.  Iam  vero  quid  sibi  velint  ora- 
tiones  etiam  intelligemus ;  non  tales  omnino  sunt  quales  re 
vera  habitae  erant  sed,  sicuti  narrationes  iilae3),  magna  ex 
parte  fictae  sunt  et  artificiose  conscriptae  ad  oblectandos  po- 
tissimum  legentium  animos.  Qua  in  re  multum  eum  iuvit,  quod 
ipse  antea  orator  fuerat  ab  omnibus  celebratus,  atque  etiamsi 
taeduit  eum  eius  muneris,  tamen  sero  orationes  quoque  inserere 
scriptis  pristina  sane  recordatione  motus  non  dubitavit. 

His  in  universum  expositis,   restat  ut   de  singuiis  orationi- 


»)  Hist.  I,  4.  —  2)  Hoffmeister.  1.  c.  p.  188.  Cui  Haasius  prol. 
ami.  267  asseutitur  nisi  quod  ipsum  Tacitum  inter  modica  secundae 
partis  ingenia  numerari  vult.  —  3)  Spengel.  1.  c.  p.  31:  (rleich  den 
Dichtern  erlauben  sich  die  romischen  Geschiehtsschreiber  viele  Frei- 
heiten,  welche  ein  Geschichtsschreiber,  dem  Wahrheit  das  erste  Gesetz 
ist,  mit  Widerwillen  von  sich  weist;  und  so  mag  man  die  Schlachten- 
berichte  nicht  unpassend  mit  den  Reden  auf  ziemlich  gleiche  Linie 
stellen. 

2* 

bus  videamus  ita,  nt  primum  breviter  quaeramus,  utrum  oratio 
in  eas  de  quibus  ubique  agitur  res  conveniat  nec  ne,  deinde 
autem  accuratius  ad  compositioiiem  ac  potissimuni  ad  elocutio- 
nem  aninnini  advertanms.  Atque  cum  haec  quaestio  in  Tacito 
longe  gravissima  sit  ideoque  plurimorum  studiis  tractata'1),  ta- 
men  imius  modo  curas  novissimas  prae  ceteris  in  luce  positas 
esse  velim;  Woelffliui  accuratissimam  dico  quaestionem  per 
complura  Philologi  volumina  continuatam,  ex  quibus  quae  in 
vol.  XXV,  p.  97  — 127  legimtur  in  quavis  deinceps  pagina  etsi 
non  aperte  citata  tamen  contiiiiio  respici  credantur  velim.  Iam 
quoniam  his  sex  annalium  libris,  de  quibus  agendum  erit,  con- 
tinentur  res  ab  anno  XIV.  usque  ad  XXXVII.  p.  C.  gestae,  de- 
perditis  modo  annis  prope  tribus  post  librum  quintum,  atque 
idem  temporis  spatium  narravere  etiam  praeter  Velleium  et  Va- 
lerium  facile  omittendos  Suetonius  in  vita  Tiberii  et  Dio  Cas- 
sius  in  libris  LVII  et  LVIII,  hos  duos  scriptores  interdum  in 
auxilium  vocare  placebit.2) 

I,  22.  Iam  in  oratione  Vibuleni,  quoniam  ex  longioribus 
haec  prima  est  in  quam  incidimus,  qua  ratione  inducat  loquen- 
tes  Taeitus  statim  ab  initio  videainus;  et  admirabili  sane  varie- 
tate  usus  est,  ita  ut  paucas  modo  orationes  isdem  verbis  in- 
cipiat,  sed  aliam  alia  ratione.3)  Quod  vero  Wachsnmthms 
voluit;    talibus    formulis    incertis   iani   indicari,    non   ad  verbum 


*)  Quoruni  etsi  quosdam  iani  hic  illic  commemoravi ,  tamen  qni- 
bus  praecipua  debetur  elocutionis  Tacitinae  notitia  iam  in  unum  col- 
ligantur:  Boetticheri  lexicon  Tacitemn,  eiusdeinque  de  vita  scriptis 
ac  stilo  Taciti  libellus;  Xipperdeii  prolegg.  p.  XXX — XXXVI,  item 
Haasii.  p.  XLII — LV;  Lieberti  liber  de  doctrina  Taciti ;  Draegeri  liber, 
Ueber  Syntax  und  Stil  des  Tacitus.  Quibus  novissima  accessit  amici, 
cum  quo•  etiaui  studiorum  ratiouem  semper  communicaveram,  Seelischii 
quaestio  de  cass.  obl.  apud  Valerium  Maxinmm  usu  Liviani  et  Tacitei 
dicendi  generis  ratione  habita,  Monasterii  LS72.  —  -)  Qua  iu  re  valde 
doleo  quod  scripta  Carsteni  (de  Tac.  fide  in  sex  prioribus  anualium 
libris)  et  Weideinanni  (Die  Quellen  der  ersten  6  Biicher  in  T.  Ann.) 
inspicere  ηοη  licuit,  quae  quidem  de  his  ipsis  libris  agunt.  Sero 
etiam  allatus  est  libellus  Ph.  Spittae  „de  Taciti  in  componendis  enun- 
tiatis  ratione",  ex  quo  pauca  modo  haurire  licuit.  —  3)  Inquit  I.  22. 
12.  74.  IV,  S.  ita  coepit  1,41.  verba  in  hunc  modum  fuere  I,  5S.  sen- 
tentia  in  hunc  modum  fuit  III,  53.  in  hunc  modutn  adloquitur  11,71. 
codicilU  in  hunc  ferme  modum  compositi  III,  16.  in  hunc  modum  ex- 
prsus  est  III,  50.  IV,  34.  his  verbis  exorsus  VI,  12.  ad  hunc  modum 

omnino  Tacitum  sequi  oratorem,  sed  simili  ratione  usum  eius 
summam  tradere,  cuni  apud  omnes  scriptores  rerum  et  ipsum 
Polybinm  legantur  eiusmodi  formulae  ι)7  in  Tacito  tamen  minus 
valere  hoc  videtnr,  quoniam  iam  ex  summa  eius  in  hac  re 
varietate  sequitur,  consilio  eum  ita  scripsisse  neque  formulis 
antiquitus  traditis  usum  esse.  Deinde  etiam^  hoc  loco  accura- 
tius  demonstremus  ita  ut  etiam  de  sequentibus  orationibus 
valeat,  quod  Spitta  breviter  annotavit  et  Woelfflinus  exemplis 
quibusdam  firmavit,  „in  orationibus  alium  esse  Tacitum  magis- 
que  rhetorem  quam  primo  obtutu  compareat,  tum  accuratius 
investiganti  multa  obvia  esse  et  ab  narrantis  stilo  diversa". 2) 
Iam  non  variat  in  oratione  singiilis  verbis,  sicut  in  narratione, 
sed  plura  ibi  interdum  synonyma  voeabula  idem  exprimunt, 
neque  is  apparet  omnino  sermo  qui  semper  a  communi  genere 
dicendi  abhorrere  dicebatur  teste  Plinio,  imo  accedere  ad  pro- 
prium  quoddam  et  severum  (ΰεμνόιή,  sed  idem  in  orationibus 
apparet,  qualis  fere  in  dialogo  iam  fuit.  Huc  igitur  pertinent 
nostro  loco  compositiones,  innocentWus  et  miserrimis ,  lucem  et 
spiritum,  habet  atque  armat,  osculis  lacrimis,  huc  illae  ludum 
rhetoricum  redolentes  figurae  climax  vel  periphrasis  in  verbis 
quis  fratri  meo  vitam,  quis  fratrem  mihi  reddit?  Deinde  ana- 
phora  in  verbis  cum  —  cum  et  quod  snbiectum  quoque  desideratur 
in  verbis  habet  atque  armat  rhetorici  est  ardoris. 3)  Talia  mili- 
tem  gregarium  in  seditione  dicere  vix  credemus,  imo  minas 
iacere  truces  vel  interrogationes  vanas  vel  etiam  lusuS  rudes 
quorum  multa  eius  temporis  exstant  exempla  veluti  de  centurio- 
nibus  et  imperatore  ipso  et  Germanici  filio. 4) 

I,  28  commemoratur   centuria  Clemens   inter   eos   quos  ad 
leniendos  militum  animos  elegit  Drusus,  et  sine  dubio  pro  uni- 

ordiendo  VI,  14.  ad  hunc  modum  coepit  II,  37.  huiuscemodi  oratio- 
nem  coepit  IV,  37.  his  ferme  verbis  usus  II,  38.  haec  atque  talia  ibid. 
*)  Polyb.  III,  110 :  ταϋτα  και  τοιαύτα  παρακαλέσας.  XXI,  7 :  ταϋτα 
δε  και  τούτοις  παραπλήσια  διαλεχτείς.  Contra  ante  dixit  XII,  25,  b : 
οτι  της  ιστορίας  ιδίωμα  τοντ  εστίν,  το  πρώτον  μεν  αυτούς  τους  κατ 
αλή&ειαν  είρημένος  οίοι  ποτ  αν  ώσι  γνώναι  λόγους  ...  ο  δε  και 
τους  ρη&εντας  λόγους  και  την  αίτίαν  παρασιωπών,  ψευδή  δε  αντί 
τούτων  επιχειρήματα  και  διεξοδικούς  λέγων  λόγους,  αναιρεί  το  της 
ιστορίας  ϊδιον.  —  2)  Spitta  1.  c.  ρ.  3.  —  3)  cfr.  Pfitznerum  „Die  Αη- 
nalen  kritisch  beleuchtet"  vol.  I.  ad  hunc  locum.  —  4)  Ann.  1, 23 ;  Suet. 
Tib.  42.  Calig.  9;  Dio  57,  5,  6. 

versis  verba  faciens  inducitur,  sicuti  in  contrariam  partem  antea 
Percennius  et  Vibulenus.  Iam  ipsius  verba  apponuntur,  sin- 
cerae  quidem  interrogationes  rhetoricae,  sed  aecurate  dispositae 
sententiae;  primum  enim  inutile  esse  eorum  inceptum  demon- 
strat,  deinde  e  contrario  utilitatem  poenitentiae  statuit  et  finem 
facit  sententia  communi  allata.  Habemus  igitur  brevissimum 
chriae  exemplum  tres  potiores  partes  continens,  causam,  con- 
trarium,  simile;  quod  utrum  consilio  ita  composuerit  an  forte 
modoque  pristinae  rationis  memor,  nihil  interest,  cum  in  uni- 
versum  haec  pauca  verba  doceant,  etiam  in  levissimis  verbis 
cuiusdam  allatis  Tacitum  rhetoricae  artis  praecepta  sequi,  i.  e. 
si  historiae  muntis  spectamus,  nequaquam  secundum  veritatem 
scribere. 

I,  42  Germanici  longior  oratio  sequitur,  qui  cum  antea  in 
summo  discrimine  versarentur  res,  pauca  locutus,  iam  ubi  laetos 
largitione  vidit  milites  et  uxoris  reditum  orantes,  acriter  in  eos 
invehi  non  dubitat  pluribus  verbis,  cum  paucis  iam  contenti 
fuerint  Quae  oratio  quamquam  apud  circumfusos  subito  habe- 
tur,  tamen  mirum  quod  credere  cogimur,  tam  prompti  fuisse 
Germanicum  animi,  ut  quasi  iusta  contione  habitam  et  accu- 
ratius  elaboratam  orationem  ilico  proferret;  praeterea  id  ani- 
madvertendum  videtur,  eam  ipsam  orationem  fere  maximam  in 
annalium  libris  esse  modoque  Tiberii  epistolae  (III,  53)  hac 
ratione  similem.  Iam  cum  tota  oratio  ex  genere  demonstrativo 
sit1),  tamen  iudicialis  generis  partes  tam  accurate  elaboratas 
prae  se  fert,  ut  a  Tacito  compositam  esse  orationem  appareat. 
Prooemium  sibi  sumpsit  scriptor  a  rebus  modo  gestis  in  eoqne 
defendit  missionem  uxoris  ac  filii;  deinde  transit  narratio  ad 
ipsam  seditionem  inde  a  verbis  quid  enirn  per  hos  dies  inau- 
sum,  quae  aperte  secunda  pars  orationis  est;  postquam  aliquot 
exemplis ,  quae  etiam  Suetonius  exhibet 2) ,  verba  sua  confir- 
mavit,  sequitur  tertia  pars,  probatio,  inde  a  verbis  primane  et 
vicesimay  quae  demonstrat  iniuste  et  ingrato  aninio  rebellasse 
legiones.  Quarto  loco  refutatio  iusta  sane  desideratur,  quoniam 
seditionem  factara  esse  nemo  negare  poterat,  tamen  inde  a  verbis 
neque  enim  di  sinant  seditionem  componi  non  posse  nisi  poeni- 


0  Accuratius  ad  eas  refertur  quae  dicuntur  προτρεπτικοί  λόγοι, 
cfr.  Volkmann.  1.  c.  p.  174.  —  2)  Suet.  Caes.  70•,  Aug.  17. 

tentia  militum  dicit  ideoque  quantum  potest  contrarium  refutat. 
Iam  transit  ad  perorationem,  pudore  et  gloria  milites  affiei 
fingens,  et  recta  allocutione,  vos  quoque,  severam  in  fine  cohor- 
tationem  profert.  Est  igitur  oratio  partim  accusatio  in  tribus 
partibus  prioribus,  partim  cohortatio  in  posterioribus ,  ideoque 
tota  sapienter  a  probris  producta  est  ad  preces;  neque  facile 
aptius  diversa  genera  orationis  coniuncta  esse  contendemns,  sed 
optime  et  artificiose  Tacitum  haec  composuisse  ad  Germanici 
imaginem  exornandam,  etiam  hoc  loco  apparet.  Iam  dicendi 
genus  et  singula  verba  ex  proposito  nostro  eontemplari  opus 
esfc.  Ac  primum  quidem  nberius  fluere  orationem  quam  narra- 
tionem  elucet  totumque  prooemium  ita  uno  comprehenditur 
verborum  eircuitu,  qualem  nusquam  fere  narratio  in  annalibus 
prae  se  fert.  Porro  hic  non  omnino  brevis  est  Tacitus  in 
verbis,  sed  in  sententiis;  itaque  asyndeton  in  oratione  non  per- 
tinet  ad  brevitatem  dicendi,  sed  ad  rhetoricam,  et  satis  ibi  expli- 
catur  ex  interrogationibus  concitatis  et  affectu  sensuum.  Denique 
etiam  varietas  minus  conspicitur  ideoque  synonyma  non  mitltum 
inter  se  distantia  inveniuntur  atque  adiectiva  complnra  inter  se 
sine  substantivis  coniuncta,  quo  pertinent  haec  exempla  inausum 
mtemeratumve,  vatto  et  armis ,  vultu  et  aspectu,  mirum  et 
indignum,  melius  et  amantius,  decus  et  claritudo,  quibus  fortasse 
addendum  pudor  et  gloria,  quoniam  exempla  quae  Nipperdeius 
ad  hunc  locum  protulit  omnia  fere  ex  orationibus  deprompta 
sunt.  Idem  etiam  verbis  hostium  ius,  sacra  legationis ,  fas 
gentium  aliam  figuram  rhetoricam  bene  expressit;  est  enim  con- 
geries  quae  vocatur,  quae  compluribus  rationibus  ttnum  respi- 
cit1),  et  hoc  loco  artificiosius  etiam  composita  est  chiasmo 
insuper  addito.  Restat  ut  de  singulis  vocabulis  dicamus,  quae 
vel  sola  inveniuntur  in  orationibus  vel  formam  in  iis  permu- 
tant;  qua  in  re  etiam  Woelfflinus  exemplis  permultis  con- 
quisitis  tamen  omnia  non  ubique  in  certum  quendam  ordinem 
redigere  posse  videtur.  Substantiva  enim  in  -tudo  desinentia 
in  armalibus  et  inprimis  in  extrema  parte  dicit  praevalere,  contra 
eorundem  formam  in  -tas  exeuntem  legi  in  prioribus  libris  et 
in  orationibus;  attamen  hic  legimus  claritudo ,  quod  in  priore 
annalium  parte   per  se   non   offenderet,  offendit  autem  quia  in 

»)  Volkmann.  1.  c.  p.  282. 

oratione  legitur.  Porro  vinculum  exstat  in  hac  oratione,  quod 
bene  ad  eiusdem  regulam  referretur,  qnod  breviorem  formam 
vinclum  propriam  esse  dicit  narrationis ,  nisi  idem  hunc  ipsum 
annalium  librum  primum  eximere  coactus  esset  e  reliquis  utpote 
in  quo  variet  lectio  iuter  vinculum  et  vinclum,  Quamquam 
haec  universum  de  oratione  iudicium  infirmare  nequeunt,  quod 
eam  et  elaboratam  esse  a  Tacito  secundum  rhetoricae  artis 
praecepta,  ideoque  differre  ab  historia  in  rebus,  et  in  singulis 
vocabulis  alienam  esse  a  narratione,  ideoque  differre  ab  historia 
etiam  in  verbis  dicimus. 

•I,  58  Segestes  loqnens  inducitur,  quamquam  is  cum  vetus 
Romanorum  socius  esset  et  per  filium  ab  iis  auxilium  petivisset, 
excusandi  nullam  habuit  causam.  Tota  oratio  autein  aeque  ac 
superior  Germanici  non  certi  generis  est,  sed  concessionis,  quae 
est  ex  genere  iudiciali,  duo  genera  coniungit  et  est  partim 
purgatio,  quoniam  se  quidem  fidem  Romanis  habuisse  sed  forte 
impeditum  dicit,  partim  deprecatio,  quia  filiam  et  filium  consiliis 
suis  obstitisse  Romanis  fatetur,  iisque  modo  veniam  petit.  Itaque 
prima  verba  tamquam  propositio  totius  orationis  snnt;  quam 
sequitur  probatio,  primum  ipsius  imiversam  erga  Romauos  fidem 
prae  se  ferens,  deinde  qua  ratione  etiam  .  Arminium,  filium, 
filiam  ad  Romanorum  rem  traducere  studuerit;  in  uovissimis 
verbis,  quamquam  haec  de  sola  filia  sunt,  tamen  propius  ad 
propositionem  redit  ideoque  ccmclusionem  quandam  effieit,  cum 
se  utpote  Thusneldae  patrem  una  comprehendat.  Quaedam 
etiam  in  hac  oratione  in  dicendi  genere  digna  sunt  quae  com- 
memorentur.  Synonymorum  unum  exemplum  exstat,  fidei  et 
constantiae;  gravissimum  tamen  testimoniuni,  brevitatem  in  ora- 
tionibus  non  sequi  Tacitum,  illud  est  quod  duplicem  quae- 
stionem  iusta  ratione  inducit  hoc  loco  verbis  utrum  —  any  quod 
numquam  in  annalibus  vel  historiis,  bis  modo  in  dialogo  et 
semel  in  Germaiiia  eum  fecisse  Nipperdeius  et  Woelfflinus 
demonstravere.  Aperte  igitur  inde  sequitur,  verborum  copia 
in  orationibus  extremi  operis  Tacitum  uti  eadem  qua  in  prio- 
ribus  scriptis,  aliena  illa  quidem  ab  annalinm  elocutione  uni- 
versa.  Annotanda  etiam  videntur  paronomasia  in  verbis  defleri  — 
defendi  perspicua,  et  figurae  qnam  vocant  ev  Οιά  όνοΐν  pulchrum 
illud  exemplum,  pro  iuventa  et  errore  filii.  Denique  quid  sibi 
velit  oratio  sane  difficilius  intelligitur,  cum  ad  celebrandum  Se- 

gestem  proditorem  .eam  non  conscripserit  Tacitus,  qui  acrem 
et  perpetuum  Romanoruiii  hostem  Arminium  iiista  laude  exor- 
navit  et  supplicium  apud  Germanos  de  proditoribus  sumptum 
plane  probavit. l)  Praeterea  neque  cuiusquam  mores  accuratius 
describit  oratio  neqne  nova  omiiino  profert;  imo  eadem,  quae 
apud  Varum  egisse  se  contendit  Segestes,  uberius  iam  nar- 
ravit  scriptor  ipse  (I,  55),  ita  ut  totam  oratiouem  mterposuisse 
Tacitus    non  videatur  nisi  variationis  studio  ductus. 

I,  59  Arminii  verba  oratioue  obliqua  quidem  enarrata  sunt, 
sed  ad  nostram  quoque  quaestionem  pertinent,  quod  et  illa  ipsa 
obliqua  oratio  abhorret  ab  ea  ratioue  qua  in  prioribus  scriptis 
inducit  Tacitus  duces  ad  proelium  evocantes  et  hoc  loco  verba 
quasi  contraria  Segestis  orationi  opponuutur.  Nani  cum  ille 
de  sua  erga  Romanos  fide  dixisset,  Arminius  de  suis  erga  Ger- 
manos  beneficiis  agit  victoria  de  Varo  reportata  partis.  Trausit 
tamen  iu  fine  ad  cohortationem  militum,  qualem  saepissime  apud 
scriptores  rerum  deprehendimus.  Apud  Tacitnm  eximium  eius  gene- 
ris  exemplum  Calgaci  orationem  esse  supra  vidimus.  Et  illam  qui- 
dem  longiorem  scripsit,  propterea  quod  tum  primnm  a  rhetorum 
studiis  profectus  ad  historiam  accedebat;  quamquam  sententiae 
communes  de  libertate,  de  patria,  de  uxoreac  liberis,  de  avaritia 
Romanorum  plane  eaedem  simt  per  totum  operum  ordinem.  Sed 
in  historiis  breviores  iam  inveniuntur  eius  generis  orationes,  in  anna- 
libus  vero  rarae  et  breves  admodum  et  obliquo  sermone  pronun- 
tiatae. 2)  Hoc  loco  autem  quantum  quasi  invita  ducatur  Taciti 
natura  ad  id  genus  descriptionis ,  bene  elucet  e  verbis  quibus 
inducitur  oratio;  scriptor  enim  neque  probris  euin  temperasse 
dicit  et  probra  modo  enuntiaturus  occasione  data  etiam  effun- 
ditnr  in  sententias  illas,  quae  ineptae  quidem  non  sunt,  sed  cum 
pluribus  locis  repetantur,  pristinam  studiorum  rationem  vehe- 
menter  redolent. 

Perlustrato"  iam  libro  primo  iu  uuiversum  rationem  consti- 
tuisse  videmur,  qua  de  unaquaque  oratione  iudicandum  sit;  sed 
ratio  constet  demum  si  plura  adhuc  exempla  collecta  erunt, 
ideoque  sex  libros  priores  tractandos  Dobis  proposuimus.  Iam 
oratioues   omnes    praeter   unam  Germanici    in   senatu  habentur; 


*)  Ann.  II,  88.  Germ.  12.  —  2)  cfr.    Hist.  I,  37.  V,  17.   Ann.  II, 
14—15.  45  —  46. 

cuius  generis  sane  egregia  exempla  liberae  rei  publicae  tempore 
operibus  interponere  potuit  Sallustius,  sub  imperatoribus 
autem  adeo  mutata  erat  senatus  auctoritas  adulatione  et  metu, 
ut  orationes  eius  teuiporis  vanae  declamationes  sint  et  ipse 
Tacitus  orationem  sub  Tiberio  angustam  et  lubricam  dicat1). 
Tamen  hac  quoque  ratione  operam  dedit,  ne  legentinm  animos 
continuis  deelamationibus  fatigaret,  imo  varietate  oblectaret; 
sententias  enim  se  non  exsequi  affirmavit  nisi  insignes  per  ho- 
nestum  aut  notabili  dedecore/2)  dedecus  praevalere  addens  et 
omnia  ad  maiestatis  crimen  et  delatores  revocans. 3)  Itaque 
ex  orationum  copia  utriusque  partis  eas  elegit,  quibus  vel  ho- 
nestum  vel  dedecus  dicentmm  demonstraret.  In  his  antein  de 
quibus  agitur  libris  cum  omnia  ad  Tiberium  referret,  honesti 
exempla  orationes  Hortali,  Cremutii,  Terentii  commemoravit ; 
dedecoris  praeter  breviora  quorundam  eimntiata  proposuit  Ti- 
berii  ipsins  orationes  quatuor  et  literas  tres,  quibus  principis 
imago  continetur.  Nihilominns  a  proposito  interdum  aberravit, 
cum  egregias  saepenumero  sententias,  quae  Hortali  et  Oemutii 
verba  fortasse  aequabant,  omitteret,  rectiusque  Dio  egisse  vi- 
detur  qui  etiam  Cremutii  historiam  sine  oratione  narravit. 4) 
Tacitus  autem  breviter  neque  ipsius  verbis  allatis  attiugit  Libonis 
accusationem 5) ,  quamquam  accuratius  ab  initio  se  hanc  rem 
traditurum  proniittit  ob  delatores  ibi  primum  in  lucem  prodeun- 
tes;  Asimi  Galli  orationes  libertate  eximias  fuisse  praedicat,  neque 
tamen  unum  earum  verbum  apponit; 6)  L.  Pisonem  propter 
saevitiain  oratorum  accusation$s  minitantiam  curiam  relinquen- 
tem,  firraum  in  iudicio  contra  Caesarem,  ferocem  omnino  facit, 
id  quod  snmmi  sub  imperatoribus  discriminis  erat,  neque  tainen 
verba  eius  referenda  eenset. 7)  Contra  Haterii  verba,  quibus 
Tiberium  offenderat,  semel  cominemorat,  quamquam  foedissimae 
adulatiouis  eum  postea  arguit ; 8)  item  M\  Lepidi  orationem,  qua 
mitigare  modo  poenam  rei  cuiusdam  studuit,  recipit  eiusque 
fnodestiam  modo  praedicat, 9)  cum  ferociorum  sententias  sileutio 
tramiserit;  Vitellii  orationem,  quam  ipse  Plinius  accuratius  com- 
memoravit,  modo  nominat  quamquam  et  amicum  eum  Germanici 


0  Ann.  II,  87.  —  2)  ibid.  III,  65.  —  3)  ibid.  IV,  6.  30.  —  *)  Dio 
57,  24.  —  5)  Ann.  II,  27.  Suet.  Tib.  25.  Dio  57,  15.  —  6)  Ann.  I,  77. 
II,  33.  36.  IV,  71.  —  7)  Ann.  11,34.  IV,  21.  —  «)  Ann.  1,  13.  111,57.— 
9)  ibid.  III,  50.  IV,  20. 

et  multa  eloquentia  praeditum  dieit; l)  Valerium  Messalinum,  cui 
inesse  imaginera  paternae  facnndiae  affirmat,  tamen  oratione 
obliqua  disserentem  facit. 2)  Sed  exemplorum  numerus  sufficiet. 
Transeamus  igitur  ad  orationes  in  senatn  habitas;  quarum 
notitia  cum  potissinmm  ex  actis  senatus  *)  proflnat,  etiam  Taci- 
tum  ex  hoc  ionte  hausisse  putabimns,  quamquam  Augustus 
eorum  editionem  prohibuerat.  Sed  etiamsi  inspicere  ea  non 
licuit,  quod  vult  Nipperdeius,  tamen  fastos,  tcstamenta,  ora- 
tiones4)  se  comparasse  saepius  dicit  et  ea  re  valde  adiutus  est 
quod  etiam  praesentem  principem  scripta  oratione  adire  plurimi 
solebant.  5)  Ita  facile  servabantur  et  edebantur  orationes  neqne 
etiam  principum  iussu  vel  senatus  consulto  prorsus  opprime- 
bantur ,  sed  manseruiit  oecultatae  et  editae ,  sieuti  Cremutii 
scripta;  quin  etiam  principis  orationes  inde  ab  Augnsto  potissi- 
mum  scriptae  erant  et  a  principis  quaestore  recitabantur. 6) 
Quo  in  uuinero  cum  tres  Tiberii  apud  Tacitum  literae  habendae 
sint,  etiam  reliquas  orationes  iis  addere  lieeat.  Xnnc  autem 
eingulas  orationes  deinceps  recensebimus. 

II,  37  M.  Hortali  oratio  ad  illiid  genus  pertinet,  quo  in 
senatu  saepe  res  ab  eo,  de  quo  agebatur,  alineae  proferebantur. 
Quod  ius  cum  olim  ad  impedienda  senatus  consulta  saepe  va- 
luisset,  tum  modo  preces  vel  adulationes  coram  imperatore 
protulit.  Preces  potissimurn  nobilinm  erant  egenorurn  ad  suble- 
vandum  censuni  spectantes,  ex  quibus  Pinm  Aurelium  et  Pro- 
pertium  Celerem  iuvit  Tiberins,  in  posterum  antem  senatum 
antea  probare  causam  iussit. 7)  Nihilominus  autem  iam  Horta- 
lus  loeo  sententiae  eiusmodi  preees  proferre  ausus  est.  Orditur 
igitur  a  iusta  senatus  appellatione ,  patres  conscripti.  quam 
etiam  reliquis  omnibus  orationibus  in  senatu  habitis  Tacitus 
praeposuit;  eandem  omisit  in  duabus  Terentii  et  Tiberii  certis 
quidem  rationibus, s)  et  in  iis  ubi  ab  initio  obliqua  oratione 
usus  subito  transit  in  rectam. 9)  Diligenter  igitur  etiam  minutas 


')  Plin.  hist.  nat.  XI.  71.  Tac.  Ann.  III,  13.  —  2)  Ann.  111.34.  — 
3)  cfr.  Boettich.  s.  v.,  Nipperd.  proll.  p.  20  et  Suet.  Caes.  20 ;  Oct.  36.  Tac. 
Ann.  II.  SS.  V,4.—  4)Ann.1, 15.ΠΙ,  17.  1,8.  11.  Sl.  —  5)  Ann.  IV,  39,— 
e)Dio54,  25:  σνναγαγών  δε  εκ  τούτον  το  βουλευτή ριον  αυτός  utv  ονδεν 
είπεν  υπο  βρόγχοι-,  το  όε  δη  βιβλίον  τω  ταμία  άναγνώναι  δους.  .  .  — 
τ)  Αηη.  Ι,  75.  —  8)  Π,  3S  Tiberius  Hortalum  alloqiiitur  neque  senatum  ; 
VI,  14  incontextuorationis  demum  seqnitur  allocutio.  — 9)  Ann.  III,  12. 

eiusmodi  res  ubique  in  imitatione  sua  respexit  Tacitus  eoque 
plane  demonstrat,  quanto  studio  cuncta  complexus  sit.  Iam  in 
Hortali  oratione  pauca  inveniuntur  vocabula,  quae  rhetoricae 
sunt  originis;  in  his  quod  primum  Woelfflinus  nec — nec  annotavit 
tamquam  raram  in  annalibus  coniunctionem,  *)  etiam  addere 
debuit,  hunc  locum  utpote  ex  oratione  sumptum  magis  etiam 
eam  sententiam  confirmare.  Minus  ad  orationem  variatio  non — non — 
neque  et  Genetivi  causalis  cum  Gerimdivo  coniuncti  exemplum 
conciliandae  misericordiae  convenire  videntur,  sed  sapienter  in 
universum  Tacitus  rationem  habuit  veritatis,  quae  in  oratione 
loco  sententiae  habita  multa  dicere  sane  vetuit.  Tamen  quaedam 
ad  commovendos  legentium  animos  excogitata  restant,  veluti 
Hortalus  modo  avi  modo  Augusti  imaginem  intuens,  quatuor 
liberi  non  sponte  sublati,  tot  consulum  et  dictatorum  progenies 
ad  implorandam  misericordiam  perducta. 

II,  38  Tiberii  prima  oratio  sequitur  in  quam  incidimus, 
praeter  quam  tres  etiam  Tacitus  exhibuit.  Quas  priusquam 
singulas  adeamus,  ^udicium  observandum  est,  quod  Tacitus  in 
universum  de  Tiberii  eloquentia  tulit.  Ac  primum  quidem  per 
se  eloquentem  eum  fuisse  et  bene  institutum  docet,  ubi  priorum 
imperatorum  eloquentiam  recenset:  artem  callehat ,  qua  verba 
expenderet  tum  validus  sermonibus  aut  consulto  amUguus. 
Accnratius  deinde  definit  eius  eloquentiae  duas  partes  ita  ut,  si 
verum  diceret,  solutius  promptiusque  elocutum  fuisse  dicat,  alias 
compositura  ac  velut  eluctantium  verborum. 2)  Boni  igitur  fuit 
seriptoris,  cum  complures  orationes  narrationi  insereret,  etiam 
duplicis  Tiberii  eloquentiae  proferre  exempla  singula;  contra 
nniversum  illud  iudicinm,  Tiberium  etiam  vere  dicere  potuisse, 
tam  arcte  determinat,  ut  semel  modo  fida  oratione  eum  fuisse 
usum  dicat,  ibi  autem  unicum  hoc  veritatis  exemplum  maligne 
celet. 3)  Reliquas  vero  orationes,  quae  iam  omnes  siuit  simulatae, 
haud  facile  intelligimus  cur  tamquam  tot  nequitiae  exempla 
accuratius  descripta  proferat,  cum  una  earum  contenti  faerimus. 
Huc  accedit  quod  ne  dicendi  qnidem  ratio  in  his  otationibus 
differt  ab  aliorum  verbis,  quae  relata  legimus.  Sunt  illae 
quidem  4)  „speciosae  verbis,  re  inanes  et  subdolae",  sed  eandem 


»)  Woelfflin.  1.  c.  p.  124.  -  2)  Ann.  XIII,  3.  IV,  31.  -   3)  ibid. 
52.  —  4)  I,  81. 

Tiberii  morum    notitiam    etiam  tota  ex  narratione    tam   aperte 
percipimus,  ut  tot  orationibus  non  amplius  opns  fuerit.     Restat 
igitur  haec  sola  ratio,  ut  Tacitum,  cum  senatum  et  orationes  in 
eo  habitas  niore  priorum    scriptorum   describeret,  primas  partes 
Tiberio   tribuisse    et   orationes   eius  conscripsisse   dicamus,    quo 
maiorem  illius  simulationeni  demonstraret.    Hoc  loco  iam  Hortalo 
respondens  preces    eius    detrectat,    propterea    quod    senatus   iis 
favebat;   neque  tamen  onmia  eius  verba  affert  Tacitus,  sed  his 
ferme  verhis  usum  et  haec  atque  talia  dicentem  facit  principem, 
de   quibus   brevitatis    formulis    apud    scriptores    frequentissimis 
supra  egimus.   Itaque  nec  totam  apposuit  orationem  nec  fortasse 
partem  eius  validiorem,  sed  e  rerum   connexu   composuit   quas- 
dam  sententias;  ac  primum  quidem  ne  alii  quoque  idem  petant 
atque  Hortalus  cavendum   dicit,   deinde   neque   suo    loco  neque 
modeste  proferri  preces  docet,  denique  recte  finit  sententia  eom- 
muni  adiecta,  ita  ut  Taciti  verba  haec  atque  talia  de  iis,  quae 
scriptor  in  fine  fortasse  omiserit,  intelligere  nequeamus.  Nec  desunt 
vestigia  elocutionis   alienae    a'narrandi   genere,  quae  ad  orato- 
riumscribendigenusrevocandasuut;  ita  sive — sive  hoc  loco  exstat, 
qua  re   confirmatur  Woelfflini  iudicium,   quamquam   is    quidem 
hoc   exemplum   non   enumerat,    nempe    correlativa   in  prioribus 
scriptis  (ideoque  etiam  iure   in  orationibns  posteriorum )    minus 
variare  in  forma,  quam  in  annalibus.     Idem  neglexit  hanc  ora- 
tionem,    cum  longiores    formas  transmiitere   et   velut   etiam  ad 
oratoria   scripta    et  orationes  referat,    quibus   adiectis    exemplis 
numerus    eorum    imminuitur    locorum,    qui   regulae    repugnare 
videntur. l) 

11,  71  sequitur  Germanici  morientis  oratio  ad  amicos  liabita, 
quae  quamquain  ad  certum  geuus  referri  nequit,  tamen  proxime 
ad  illam  rationem  accedit,  qua  in  oratione  funebri  et  laudantur 
mortui  virtutes  et  eriguntur  posterorum  animi  ad  fortia  facta. 
Itaque  hoc  loco  quasi  laudationis  munus  suscepit  Tacitus,  et 
quamquam  etiam  insequentibus  capitibus  Germanici  mores  et 
indolem  describit,  tamen  extremi  houoris  expertem  eum  esse 
noluit  ipsumque  egregias  eiusmodi  sententias  loquentem  facit. 
Et  priinum  quidem  grave  fatum  incusat  quod  et  iuvenis  et  fraude 
circumventus  obeat,   deinde  fortitudinis   et  iustitiae  amicis  pro- 


l)  Woeliflin.  1.  c.  p.  123.  103.  108. 

ponit  viam,  qua  ipsius  mortem  ulciscantur.  Tribus  autem  ra- 
tionibus  ad  illud  genus  admonet  oratio:  primum  quod  enume- 
ratitur  parentes,  liberi,  patria  niorieiitis,  deinde  quod  iuvenis  et 
tot  bellorum  superstes  mori  dicitur,  denique  quod  aniiei  ab 
ignavo  questu  retinentur,  quae  sunt  primariae  consolationis  par- 
tes  ex  genere  demonstrativo, *)  modo  insolenter  hoc  loco  positae, 
quoniam  ab  ipso  de  quo  agitur  moriente  pronuntiantur.  Ex 
singulis  vocabulis  adversus  breviori  forma  dictum  priorem  Taciti 
elocutionem  sequitur,  cum  altera  forma  adversum  in  annalium 
VI  libris  primis  exceptis  orationibus  praevaleat.  Minus  ad  ora- 
tioneni  quadrare  videtur  vocabuloium  series  si  quos — si  quos — 
etiam  quos,  propter  extremae  partis  varietatem ,  cuius  etiam  in 
Hortali  oratioue  exemplum  depreheudebamus ,  it-a  ut  regulae 
quaui  proposuit  Woelfflinus  modum  aliquem  faciamus.  Contra 
addendum  est  aut  non — aut  non  exemplis  iis,  quibus  talem  respon- 
sionem  raram  legi  docet  in  annalium  libris  prioribus.  -) 

III,  1*2  proxima  et  re  et  loco  est  Tiberii  oratio ,  qua  de 
Germanici  interfectore  Pisone  „meditato  temperamento"  agit, 
neque  haec  integra  legitur,  sed  ex  obliqua  oratione  transit  in 
rectam,  quod  ipsuin  ad  variationis  quoque  studium  pertinet. 
Xeque  enim  Tacituin,  qui  tam  accurate  orationes  elaboravit, 
quasi  temere  et  medio  in  iinpetu  mutare  sermonem  putabiinus, 
sed  consilio  diligenter  proposito.  Ita  etiara  hoc  loco  prior  pars 
orationis  nihil  novi  affert  post  ea  quae  antecedunt,  sed  agit  sicut 
illa  de  universo  Pisonis  rei  statu  et  quasi  expositio  est  Atque 
ea  sane  siniplicissinia  fnit  ratio  principis  qui  celare  suam  sen- 
tentiam  studuit,  ut  diceret  tripertito  de  reo ,  de  accusatoribus, 
de  iudicibus,  quod  sagaciter  vidit  Tacitus  et  accurate  divisit 
partes  his  verbis  quorum  ego  et  vosque  oro  usus.  Iam  prior 
quoque  Tiberii  oratio  pari  uiudo  a  conditionali  sententia  ince- 
perat,  sicut  haec,  quod  quamquam  per  se  nou  mirum  est,  tamen 
ipsa  repetitioue  et  responsione  si — sin  in  initio  orationum 3)  posita 
proprium  esse  Taciti  intelligitur,  neque  in  narratione  hoc  dicendi 
genere  usus  est.  Ceterum  non  differt  oratio  siugulis  verbis, 
nisi  quod  namque  boc  uno  loco  legi  in  interrogatione  recta  con- 


i)  cfr.  Volkmann.  1.  c.  p.  190.  —  2)  Woelfflin.  L  c.  p.  124.  — 
3)  si  II,  3S.  si  —  sin  III,  12.  50.  II,  71  lmitatur  sententia  et  in  altera 
parte  pro  sin  sequitnr  nunc\  si  —  sin  in  conclusione  III,  54. 

tendit  Woelfflinus  ρ.  111,  cum  Halm.  Haas.  Xipperd.  exhibeant 
lectionem  nam  quo  perthiuif? 

III,  16  acl  eaudem  quaestionem  Pisonis  codicilli  pertinent, 
qui  in  senatu  recitantiir;  quos  utpote  breves  et  posteris  certe 
relictos  ad  verbum  exprimi  potuisse  crederemus,  nisi  singula  in 
iis  verba  accnratissime  agnosceremus  tamquam  orationibus  pro- 
pria;  ideoque  intelligitar  etiam  tum  immutasse  verba  Taciturn, 
cum  historiae  fontes  inspexit.  Iam  partitio  simplex  est,  cum  de 
se  Piso  desperet  et  modo  innocentiam  suam  paucis  commemoret, 
filii  vero  salutem  unicam  deprecetur;  quae  extrema  pars  incipit 
a  verbis  vosque  oro ,  quae,  sicut  supra  in  Tiberii  oratione,  in 
initio  eonclusionis  posita  sunt.  Singula  verba,  quafe  dixiraus  a 
Tacito  ducere  origineni  neque  a  Pisone,  sunt  haec,  quatenus, 
quod  hoc  solo  loco  legitiir  in  libris  historicis,  itein  ago  et  rogo, 
quorum  in  anualibus  modo  reperiuiitur  frequentativa. 1) 

III,  50  de  M1.  Lepidi  oratione  iii  uuiversum  iam  dictum 
est.  Quae  ipsa  quoque  tripartita  est;  nam  primnni  poena  dignum 
censet  Lutorium,  deinde  de  ratioDe  poenae  deliberat,  in  fine 
exilium  suadet  Neque  reliqua  differunt  ab  orationum  genere; 
nam  incipit  oratio  a  rhetorica  distributione ,  si — sin,  et  senatus 
rite  appellatur.  Prae  concmnitate  antem  non  negligitur  senten- 
tia;  itaque  iu  gradatione  legitur  neque — neque — ne  quidem,  iufra 
autem  simpliciter  rteque — neque;  conipommtur  synonyma,  suppli- 
ciis  ac  remediis,  grave  ac  serlum,  in  comparatione  accurate  duae 
partes  ut — ita  distinctae  sunt;  denique  in  fine  est  formiila  ube- 
rior  perinde  ac  si ,  qua  in  narratione  vix  usus  fuerit  Tacitus. 
Quibus  addeudum  est,  in  haac  orationem  cadere  insuper  imi- 
tatioueni  Sallustii  apertam,  quarum  conspectum  Woelfflino  de- 
bemus,  qui  etiam  hoc  loeo  annotavit  flagitia  et  facinora. 2) 

III,  53.54  epistola  Tiberii  longe  maxima  est  orationum  de 
quibus  agimus,  et  clarum  exempium  eius  dicendi  generis,  quod 
Tacitus  Tiberio  vindicat  speciosum  verbis,  re  inane  et  subdolum. 
Paucis  enim  modo  praeinissis  de  causa,  cur  literis  rem  agat, 
iam  niultis  admodum  verbis  de  ipsius  nmnere  et  cura  erga  ci- 
vitatem  disserit  a  verbis  sed  illi  usque  ad  verba  in  melius  mutet, 
et  in  fine  rursus  paucis   omnem    de  coercendo  luxu  deliberatio- 


»)  cfr.  Woelffl.  p.   120.  100.  —    2)  Phil.  XXVI,  122.  cfr.  Sal.  Cat. 
14,  1.  2.  23,  1.  37,  5. 

nem  a  se  reicit.  Ita  cum  verbis  rem  ipsam  obtegere  studeret 
Tacitus ;  immemor  sane  erat  eius  quam  ipse  supra  statuerat 
propositionis ,  num  coercitio  luxus  plus  damni  m  rempublicam 
ferret ,  quam  indecorum  attreciare  ,  neque  tamen  de  ea  re 
quaestionem  prorsus  omittere  volebat  ideoque  insequenti  capite 
digTessionem  de  ea  re  factam  adiecit.  Ad  priorem  orationis 
partitionem  etiam  referri  poterunt  duae  chriae  partes  accuratius 
iam  elaboratae,  simile,  quod  ex  corporis  morbo  petitum  est,  et 
exemplum,  quod  ex  Augusti  vita  depromere  Tiberius  solebat. 
Quae  cum  repugnent  universo.  liuius  orationis  colori,  tamen 
quam  prudenter  ad  singulas  res  ubique  accesserit  Tacitus 
docent,  quoiiiam  ne  turbare  quidem  orationis  ordiuem  dubitat, 
dumniodo  Tiberii  eloquentiam  meliu-s  explicet.  Iam  ad  orationis 
ubertatem  spectant  divisio  saepius  accurate  posita,  neque — neque, 
synonymorum  compositio,  maius  aliquid  et  excelsius,  offensiones 
inanes  et  inritae;  ex  singulis  vocabulis  velut,  contemptu,  adepti 
his  ipsis  formis  pronuntiata  abhorrent  ab  annalium  elocutione 
historica.  Quibus  addendum  etiam  erit  inritameniwn,  cuius  vo- 
cabuli  cudi  altera  forma  inritamen  in  usu  esset,  iam  rarior  forma 
Tacito  in  anualibus  ponenda  fuit  contra  illam  prioribus  scriptis 
et  orationibus  usitatam.  Quod  exempluni  neglexit  Woelfflinus 
1.  c.  p.  100.  Denique  clamito,  satias,-  dein,  off&isio  niale  etiam 
in  eiusdem  rationem  conveniunt. 

IV,  8  Tiberium  loquentem  facit  Tacitus  paulo  post  Drusi 
mortem ;  quo  loco  optime  quid  valuerit  paucis  verbis  sermone 
obliquo  perscriptis  apparet.  Quamqnam  enim  „oratione  contmua" 
Tiberium  iisum  dicit,  tamen  ingentem  eius  simulationem  breviter 
quidem,  sed  tam  accurate  describit,  ut  oratione  longiore  adiecta 
vix  potuerit  accuratius.  Huc  accedit  quod  illa  verba,  quibus 
dolorem  aliorum  benigne  comprobat  et  sibi  e  republica  et  Ger- 
manici  liberis  solatium  petit,  non  tamquam  ipsius  verba  intelligere 
cogimur,  sed  etiamsi  sumraam  oratiouis  continent,  tamen  paucis 
scriptoris  verbis  melius  totam  rem  complectimur  quam  tota 
Tiberii  oratione  ad  verbum  expressa.  Iam  inducuntur  in  sena- 
tum  Germanici  liberi  —  optima  sane  variandi  occasio,  qua 
usus  est  Tacitus  ad  brevem  orationem  interponendam  quae  ne- 
que  sententiis  differt  a  prioribus  verbis,  cum  tota  siinulationem 
prae  se  ferat,  neque  singulis  verbis  a  narrandi  sermone  differt. 
Nam  ut    alia  omittam,    coram    legitur  in  anastropha,  quod  ut 

nusquam  invenitur  in  prioribus  libris,  ita  etiam  ab  oratione 
alienum  fuit.  Unde  intelligitur,  pauca  eiusraodi  verba  quae  addito 
vocabulo  inquit  inducunter  tamquam  iustam  orationem  non  esse 
aestimanda  frustaque  in  iis  quaeri  vestigia  prioris  dicendi  generis. 
Ita  etiam  nostro  loco  statim  redit  sermo  in  orationem  obliquam 
eoque  nihil  nisi  variationem  voluisse  scriptorem  demonstrat. 

IV,  34  Cremutii  Cordi  oratio  eximium  exempla^  est  liber- 
tatis,  et  principem  sane  locum  obtinet  inter  sententias,  quas 
insignes  per  honestum  exsequi  constituerat  Tacitus.  Ac  Cremu- 
tium  quamquam  Hoffmeisterus  omisit  in  enumerandis  exemplis 
priscae  Romanorum  virtutis,  quae  apud  Tacitum  exstant,  tamen 
isdem  recte  addicemus,  et  Tacitum  utpote  ingenio  proximum  vel 
optime  eius  orationem  finxisse  censebimns.  Itaque  accurate 
distributam  orationem  hoc  loco  ineptam  esse  ratus  reum  facit 
disserentem  summo  ingenii  ardore,  cum  relinquendae  vitae  iam 
sit  certus,  et  modo  annalium  scriptorem  Cremutium  inde  cognosci 
vult,  quod  exemplis  plurimis  ex  historia  petitis  defensionem 
sublevat.  Neque  rarae  sunt  oratoriae  eloquentiae  testimonia,  in 
quibus  formam  praeteritionis  invenimus,  non  attingo,  traductionis 
exemplum,  dictis  dicta ,  item  paronomasiam ,  libertas — Ubido. 
In  componendis  ennntiatis  ubertas  praevalet  sicuti  haud  facile 
dixerim — an,  non  modo — etiam,  quod  idem  integrum  in  fine  exstat7 
non  modo — sed  etiam,  idque  unicum  annalium  exemplum,  de  qno 
conferas  Woelffl.  p.  110  et  125.  Ex  singulis  vocabulis  denique 
velut,  namque  suum  in  oratione  locum  etiam  forma  sua  ab  aima- 
libus  aliena  iure  obtinent. 

IV, .  37  venimus  ad  extremam  Tiberii  orationem,  post  quam 
non  inveniuntur  nisi  duae  eiusdem  epistolae.  Agit  autem  de 
templo  sibi  dedicando,  et  prooemio  brevi  praemisso  ipse  simpli- 
cem  affert  partitionem,  secundum  quam  in  priore  parte  prioris 
silentii  ut  ait  defensionem  suscipit,  in  altera  exponit,  quid  in 
futurum  statuerit.  Augusti  quoque  res  gestas,  quas  saepius 
citare  solet,  ad  defensionem  suam  evocat;  altera  pars  deinde 
nihil  nisi  brevior  redintegratio  eorum  verborum  est,  quibus 
uberius  grave  principis  munus  in  priore  epistola  descripserat. 
Iam  e  singulis  quae  ad  orationem  proprie  spectant  enumerentur 
primum  responsio  saepius  rite  expressa,  sicuti  bis  et — et,  deinde 
ut — ita  et  hos — Ulos;  ubertas  elocutionis  satis  superque,  et  Tiberii 
morum  descriptio  quatuor  virtutibus  per  anaphoram    compositis 

compreheBsa,  denique  synonyma,  ambitiosum  superbum ,  cum 
laude  et  bonis  recordationibus.  Etiam  proinde  legitur  pro 
proin  forma  narrationis.  Extremo  loco  duint  formula  bene  se 
habet  in  oratione,  cum  ea  iam  Cicero  usus  sit  eaque  insuper 
in  precatioue  iusta,  quam  hic  habemus,  rite  poni  videatur. 

IV,  40  alterum  Tiberii  epistolarum  exemplum  sequitur,  quo 
respondet  ^Beiano  Liviam  sibi  uxorem  petenti.  jSeque  mirabi- 
mur,  tot  prioribus  exemplis  ducti,  quod  etiam  hoc  loco  initium 
sibi  parat  a  principis  munere  defmiendo;  quo  facto  quod  non 
simpliciter  ad  ipsam  Liviam  rem  permiserit  se  purgat,  et  mo- 
deste  deinde  Seiani  causas  refellit  tres,  inverso  tamen  earum 
ordine.  Quarum  primam  de  inimicitiis  Agrippinae  obliquo  ser- 
mone  tractavit  Tacitus,  a  secunda  autem  subito  in  rectam  ora- 
tionem  transit,  ubi  de  Seiani  ordine  agitur;  tertio  loco  denique 
Augusti  exemplum,  quod  commemoraverat  Seianus,  non  in  eum 
cadere  docet.  Iam  inde  a  verbis  atque  ego  perorat,  totam  rem 
addita  Seiani  laude  quasi  in  posterum  servaturus,  reapse  tamen 
preces  denegans.  Mira  sane  ratio  et  aperte  rhetorica  est,  qua 
orationis  partes  singulae  dividuntur  inter  sermonem  obliquum 
et  rectum;  tamen  non  eo  usque  procedit  scriptor,  ut  niedia  in 
parte  quadam  hanc  mutationem  indueat,  imo  tunc  fecit,  ubi  ad 
alteram  pervenit  partem,  cuius  gravitatem  hac  arte  iam  per  se 
explicari  voluit.  Tota  etiam  ex  epistola  cognoscitur ,  quain  di- 
ligenter  veram  Tiberii  sententiam  coniunxerit  cum  familiari 
dicendi  ratione,  qnod  summae  plane  contentionis  fuerit,  cum 
primum  hoc  loco  Seiano  aliquid  denegaverit  Tiberius.  Porro  de 
iis  quae  in  elocutione  adhuc  conimemoratu  digna  sunt,  iam 
annotavere  Spitta  p.  145,  et  Woelfflinus  p.  124,  at  enim  proprie 
ad  orationes  referri,  ubi  sibi  ipsi  contradicat  orator,  et  duplicem 
distinctionem  vel — vel  in  annalibus  non  inveniri  nisi  hac  recta  et 
nna  obliqua  oratione  IV,  42. 

VI,  12  initium  literarum  Tiberii  traditur,  tam  accurate  cuiu 
Suetonii  verbis  l)  consentiens,  ut  ad  verbum  vere  expressaui  essc 
epistolam  primo  aspectu  appareat.  Ad  quaru  sententiam  pro- 
pterea  etiam  adducimur,  quod  certissime  dieit  „his  verbis"  ex- 
orsum  esse  Tiberium,  adiecto  non  nt  alias  ferme  vel  modo. 
Quod  autem    modo  iuitium  earum    literarum  tradidit  T.icitus  et 

deinde  statim  omisso  fine  ad  solitam  de  hac  re  considerationem 
transit,  iterum  ipse  dilucide  suum  de  orationibus  reddeudis 
iudicium  indicavit. 

VI,  14  Terentii  oratio  extrema  earum  est,  quae  in  priore 
annalium  parte  leguntnr,  neque  alia  magis  decorum  effecerit 
qnaestionis  finem.  Cremutii  enim  verborum  admodum  similis 
praeclarum  prae  se  fert  libertatis  amorem,  ita  ut  opera^  pretium 
fuisse  concedanius  libenter  Tacito,  hauc  ipsam  oratiouein  quam- 
quam  ab  ipso  demum  elaboratam  e  reliquarum  copia,  quae  de 
Seiani  causa  habitae  erant,  nobis  servare.  Partitio  autem  admo- 
dum  simplex  est:  orditur  enim  a  libera  professione  amici- 
tiae,  quae  ipsi  fuerit  cum  Seiano;  deinde  in  expositione  initia 
et  causas  eius  amicitiae  profert,  denique  ut  haec  modo  iudi- 
cetur  orat.  Quod  iusta  senatus  appellatio  ab  initio  desideratur, 
rarum  apud  Tacitum  quidem  est,  sed  imminuitur  illud  etiam 
eo,  quod  conclusionem  salteni  incipit  a  verbis  ne,  patres  con- 
scriptl.  In  universum  autem  tota  oratione  magis  sententias 
quam  verba  respexit  Tacitus,  ita  ut  in  elocutione  nihil  fere 
commemoranduin  videatur.  — 

Haec  fere  sunt  quae  in  oratiouibiiB  prioris  annalium  partis 
ad  rhetoricam  artem  spectare  et  alieua  esse  ab  historieo,  in  quo 
leguntur,  contextu  videbantur.  Superest  ut  breviter  colligamus, 
quid  novi  tota  ex  qnaestione  sequatur  ad  Taciti  scribendi  ra- 
tionem  recte  aestimandam.  Ac  primum  quidem  eius  studia 
rhetorica  vel  optime  dialogum  ad  eum  referri  docent,  cum 
extremam  dubitationem,  qua  nemo  tantopere  scribendi  rationem 
mutare  posse  dicitur,  eo  refutent,  quod  aperte  demonstrant 
Tacitum  institutionis  oratoriae  fructus  percipere  noluisse,  utpote 
illo  tempore  parum  honestos,  ideoque  consilio  et  arte  deinceps 
novum  genus  sibi  composuisse;  neque  tamen  illius  mstitutionis 
immemor  fuit,  imo  in  orationibns  etiam  novissimi  operis  bonum 
eiusdem  discipulum  se  praebet.  Quodsi  recte  sui  temporis  elo- 
quentiara  vitasse  eum  concedamus,  tamen,  si  historiae  munus 
spectamus,  minus  certe  orationes  et  earum  rationem  comproba- 
bimus.  Neque  enim  isdem  de  causis,  quibus  omnes  fere  rerum  scripto- 
res  movebantur,  narrationi  interposuit  orationes  Tacitus,  sed  accu- 
rate  hac  ratione  ab  iis  distiuguendus  est  neque  ad  ullam  cau- 
sam  aptius  revocatur  eius  orationum  ratio,  quam  ad  studia 
rhetorica.     Unde   factum   est  ut  singulari   illa  et   quasi  severa 

industria,  qua  causas  et  eventus  nbique  in  rebus  gestis  narran- 
dis  perpendit,  tum,  cum  ad  orationes  pervenit,  prorsus  omissa 
adeo  rhetoricis  feratur  studiis,  ut  non  solurn  ad  unam  omnes 
oratioues  accuratissime  ad  rlietorum  praecepta  elaboratas  pro- 
ferat,  sed  etiam  ineptis  interdum  locis  aut  eiusdem  argumenti 
complures  componat,  modo  ne  orationum  ornatu  careat  narratio. 
Manet  igitur  offensio,  iusto  plus  et  nimis  luduni  rhetorum  re- 
dolentes  orationes  abhorrere  ab  annalium  ratione  dicendi,  contra 
quod  supra  iam  commemoravimus,  principem  in  seutentiis  obli- 
quis  locum  deberi  Tacito  magisque  deinceps  eas  prae  orationi- 
bus  excultas  esse  ab  ipso  per  totum  operum  ordinem  elucet.  Quod 
vero  alteram  quoque  annalium  partem  in  comparationem  vocare 
temporis  miquitate  non  licet,  valde  doleo,  quippe  quae  para 
minus  adhuc  locuni  dederit  quaestiouibus,  quamquam  in  ea  ipsa 
grave  illud  invenisse  Woelfflinus  sibi  videbatur,  siquidem  recte 
colligitur  ex  quibusdam  eius  annotationibus  veluti  p.  I03?  115, 
124,  quasi  relabatur  ibi  Taciti  dicendi  ratio  ad  initia.  Quae 
si  accuratius  exponentur,  summi  momenti  et  ad  Taciti  rationem 
et  ad  universam  elocutionem  aestimandaiu  eruut,  cuni  velut  in 
orbem  redire  uuius  scribeudi  ratio  videatur.  Sed  haec  atque 
talia  vel  posterioribus  curis  vel  doctioribus  inanibus  interim 
seponantur. 

VITA. 

Natus  sum  Henricus  Victor  Aemilius  Walter,  fidei 
evangelicae  addictus,  anno  h.  s.  LI.  a.  d.  XV.  Cal.  Febr. 
Molhusae  in  urbe  Thuringorum,  quae  Borussis  paret,  patre  Chri- 
stiano  scholae  rectore,  matre  Ioanna  e  gente  Lier,  quos 
adhuc  vivos  pia  mente  veneror.  Gravi  ab  infantia  morbo  im- 
plicitus,  postquam  quantum  fieri  potuit  convalui,  dextro  tamen 
genu  captus  ad  eiusdem  urbis  gymnasium  statim  perlatus  sum? 
quod  per  novem  deinde  annos  frequentavi ,  ibique  auspiciis 
virorum  doct.  hum.,  inprimis  Dir.  Osterwald  et  Prof.  Ameis 
p.  m.,  in  studia  ineubui  et  mox  antiquitatis  studiis  prorsus  me 
tradere  constitui.  Itaque  ubi  vere  anni  h.  s.  LXIX  maturitatis 
testimouio  instructus  sum,  Almam  Literarum  Academiam  Ha- 
lensem  petii  philologicis  studiis  operam  navaturus.  Ex  illo 
tempore  per  septem  deinceps  semestria  in  eodem  perseveravi 
studio  et  audivi  viros  doctissimos  Bernhardy,  Keil,  Zacher? 
Heyne,  Delbrueck,  Schoene,  Erdmann,  Haym,  Ulrici, 
quibus  omnibus  optime  de  me  meritis  gratias  habeo  maximas, 
inprimis  iis  quorum  vel  seminariis  vel  societatibus  interesse 
mihi  contigit. 

Ι. 
Hom.  II.  Ι,  19.  64.  395  digainma  retinendum  est. 

Π. 

Aesch.  Agam.  1287  seqq.  legendum  est: 
icb  βρότεια  πράγματ'  εντυγοΰντα  μέν 
Οχιά  τις  αν  τρέψειεν,  ει  δε  όνοτν/η, 
βολαΐς  νγρώοοων  οπόγγος  ωλεοεν  γραφήν. 

ΠΙ. 
Soph.  Antig.  versus  904 — 91  δ  tamquam  inter- 
polati  removendi  sunt  ex  editionibus. 

IV. 

Quintil.  Inst.  Or.  X,  1,  104  inre  Halmius  Cre- 
mutii  noinen  restituit;  falso  auteni  praecedentia  verba 
„superest  —  intelligitur"  ad  eundem  referuntur. 

V. 
Tacit.  Annal.  Π,  33  verba  „erat  —  promere"  recte 
Nipperdeius  ab  interprete  interposita  censuit. 

VI. 

Homoioteleuton  quod  proprie  dichnus  et  noroine 
et  re  Germanorum  est  inyeutio. 

